Στοίχημα Euroleague 8η αγωνιστική | Τα μπασκετικά κακώς κείμενα\nΣτοίχημα Euroleague 8η αγωνιστική\n0 0 Petros Kontos Πέμπτη 16 Νοεμβρίου 2017 Edit this post\nΗ κούραση των Ιταλών από τη διπλή παράταση μας οδηγεί στο διπλό της ομάδας του Trinkieri...\nΗ Euroleague συνεχίζεται με αμείωτο ενδιαφέρον και με κομμένη την ανάσα μπαίνουμε στην 8η back-to-back αγωνιστική. Με ένα από τα δύο σημεία που δώσαμε να περνάνε, σήμερα θα εστιάσουμε σε ένα ματς. Κυρίαρχος παράγοντας αυτών των αγωνιστικών, που οφείλουμε να λαμβάνουμε υπόψη είναι η κούραση από τα συνεχή ματς, αλλά και τα ταξίδια.\nΈτσι σήμερα θα πάμε πιο επιφυλακτικά και θα ασχοληθούμε με το αυριανό ματς (9:45μμ) της Αρμάνι με τη Μπάμπεργκ στην Ιταλία. Η γηπεδούχος ομάδα προέρχεται από εκτός έδρας νίκη στη Βαλένθια σε ένα ματς που κρίθηκε στην δεύτερη παράταση, ενώ συν τοις άλλοις αποχώρησε τραυματίας και ο Goudelock και θα απουσιάσει από το ερχόμενο ματς. Από την πλευρά της γερμανικής ομάδας, η ψυχολογία είναι στα ύψη μετά την επική ανατροπή επί της Μπαρτσελόνα (επέστρεψε από το -26). Ο Trinkieri από την πλευρά του σίγουρα θα επιστήσει την προσοχή στους παίκτες ώστε να μην επαναληφθούν συμπτώματα χαμηλής συγκέντρωσης στο ξεκίνημα του παιχνιδιού. Προς υπεράσπιση του σκεπτικού μας παραθέτουμε και την περσινή επικράτηση και στις δύο αναμετρήσεις των Γερμανών επί των Ιταλών. Θα επιλέξουμε λοιπόν το διπλό σε αρκετά ενδιαφέρουσα απόδοση 2.35.\nΑρμάνι - Μπάμπεργκ Μπάμπεργκ σε απόδοση 2.35 30 μονάδες\nΤα μπασκετικά κακώς κείμενα: Στοίχημα Euroleague 8η αγωνιστική


Το τέλος του ψυχρού πολέμου είχε ως αποτέλεσμα την επικράτηση του φιλελευθερισμού και την ευρεία χρήση των Τεχνολογιών Πληροφορικής και Επικοινωνιών (ΤΠΕ). Στις αρχές του 21ου αιώνα, οι Διεθνείς Σχέσεις ως ακαδημαϊκό πεδίο που ερευνά και αναλύει τις διακρατικές σχέσεις, χαρακτηρίζονται από την ενοποίηση των εθνικών οικονομιών και τη χρήση των ΤΠΕ σε όλο το φάσμα των κοινωνικών, οικονομικών, πολιτικών και στρατιωτικών διαδικασιών και δραστηριοτήτων. Στα πλαίσια της παρούσας διατριβής ερευνήθηκε η χρήση και η εφαρμογή των ΤΠΕ στις διεθνείς οικονομικές σχέσεις ως θεμέλιος λίθος της οικονομικής παγκοσμιοποίησης (ενοποίηση των εθνικών οικονομιών). Από την ανάλυση προέκυψε ότι τα κράτη, προκειμένου να ανταποκριθούν στο συνεχή οικονομικό ανταγωνισμό, ενσωματώνουν τις ΤΠΕ ως συντελεστή ισχύος και ανάπτυξης. Επιπλέον, αναλύθηκε η ψηφιοποίηση (digitalization) των πολιτικών - δημοκρατικών διαδικασιών ως αποτέλεσμα της ενσωμάτωσης και της αυξανόμενης χρήσης των ΤΠΕ στο εσωτερικό των κρατών. Η πλήρ ...\nΤο τέλος του ψυχρού πολέμου είχε ως αποτέλεσμα την επικράτηση του φιλελευθερισμού και την ευρεία χρήση των Τεχνολογιών Πληροφορικής και Επικοινωνιών (ΤΠΕ). Στις αρχές του 21ου αιώνα, οι Διεθνείς Σχέσεις ως ακαδημαϊκό πεδίο που ερευνά και αναλύει τις διακρατικές σχέσεις, χαρακτηρίζονται από την ενοποίηση των εθνικών οικονομιών και τη χρήση των ΤΠΕ σε όλο το φάσμα των κοινωνικών, οικονομικών, πολιτικών και στρατιωτικών διαδικασιών και δραστηριοτήτων. Στα πλαίσια της παρούσας διατριβής ερευνήθηκε η χρήση και η εφαρμογή των ΤΠΕ στις διεθνείς οικονομικές σχέσεις ως θεμέλιος λίθος της οικονομικής παγκοσμιοποίησης (ενοποίηση των εθνικών οικονομιών). Από την ανάλυση προέκυψε ότι τα κράτη, προκειμένου να ανταποκριθούν στο συνεχή οικονομικό ανταγωνισμό, ενσωματώνουν τις ΤΠΕ ως συντελεστή ισχύος και ανάπτυξης. Επιπλέον, αναλύθηκε η ψηφιοποίηση (digitalization) των πολιτικών - δημοκρατικών διαδικασιών ως αποτέλεσμα της ενσωμάτωσης και της αυξανόμενης χρήσης των ΤΠΕ στο εσωτερικό των κρατών. Η πλήρης ή μερική ψηφιοποίηση των πολιτικών διαδικασιών και του τρόπου διακυβέρνησης των κρατών έχει ως αποτέλεσμα την παγκοσμιοποίηση της πολιτικής.\nApplications and consequence from ICT use in international economic and political relations: electronic economic globalization and electronic democratic governance\nΜποζίνης, Αθανάσιος του Ηλίας\nΚατσούλη- Κάτου Ελένη\nΤεχνολογίες Πληροφοριών και Επικοινωνιών (ΤΠΕ); Οικονομική παγκοσμιοποίηση; Διακυβέρνηση, Ηλεκτρονική; Ηλεκτρονική δημοκρατία; Ψηφιακό χάσμα\nΚοινωνική αναπαράσταση της παγκοσμιοποίησης, ταυτότητες και διαμόρφωση πεποιθήσεων για τις κοινωνικές διεκδικήσεις\nΕπιχειρησιακή αρχιτεκτονική διακυβέρνησης - ΕΑΔ - για τον ανασχεδιασμό της δημόσιας διοίκησης\n"Εφαρμογές και επιπτώσεις των τεχνολογιών πληροφορικής και επικοινωνιών στις διεθνείς οικονομικές και πολιτικές σχέσεις: ηλεκτρονική οικονομική παγκοσμιοποίηση και ηλεκτρονική δημοκρατική διακυβέρνηση"


Φερεϊρα: «Η ιστορία των παιχνιδιών με τον Άγιαξ, πέρασε. Πλέον είμαστε συγκεντρωμένοι στη Σλόβαν» | FanariPress\nΑρχική Αθλητισμός Φερεϊρα: «Η ιστορία των παιχνιδιών με τον Άγιαξ, πέρασε. Πλέον είμαστε συγκεντρωμένοι...\nΤρεις φορές ερωτήθηκε για την επίδραση που θα έχουν στα παιχνίδια με την Σλόβαν Μπρατισλάβας, οι δυο αγώνες με τον Αγιαξ και στις τρεις ερωτήσεις απάντησε πως πλέον τίποτα δεν συνδέει το ένα ζευγάρι αγώνων με το επερχόμενο.\nΑναλυτικά, ο Πορτογάλος τεχνικός του Δικεφάλου, είπε: Για την συνέχεια, μετά το παιχνίδι με τον Άγιαξ και αν τα 4 γκολ που σημειωσε η ομάδα του θα αποτελέσουν μια βάση δεδομένων για την διεκδίκηση της πρόκρισης τώρα:\n«Αυτή η δυάδα αγώνων είναι στο παρελθόν. Στο παρόν μας προετοιμάζουμε το μέλλον μας. Η ιστορία των παιχνιδιών με τον Άγιαξ, πέρασε. Πλέον είμαστε συγκεντρωμένοι στην τακτική προετοιμασία του παιχνιδιού με την Σλόβαν. Είναι πολύ σημαντικό παιχνίδι για τον σύλλογο, και τους ποδοσφαιριστές, αλλά και για το ελληνικό ποδόσφαιρο. Θέλουμε να δείχνουμε την αξία μας σε ευρωπαϊκό επίπεδο. Θα πρέπει αύριο να είμαστε απόλυτα συγκεντρωμένοι και να δείξουμε μεγάλη επιθετικότητα στο γήπεδο».\nΟ ΠΑΟΚ μπαίνει σε διαδικασία τριών παιχνιδιών την εβδομάδα, επηρεάζει την σκέψη του αναφορικά με τον αγώνα της Πέμπτης αυτό; «Για μένα ο πιο σημαντικός αγώνας είναι πάντα ο επόμενος. Παίζουμε ένα παιχνίδι κάθε φορά και έτσι προετοιμαζόμαστε, κάθε φορά».\nΑν πιστεύετε ότι ο ΠΑΟΚ θα βγάλει αύριο αντίδραση, για τα παιχνίδια με τον Άγιαξ: «Όπως είπα πριν, είμαστε στο παρόν για να προετοιμάσουμε ένα καλύτερο μέλλον. Θα προσπαθήσουμε να εκμεταλλευτούμε όσο γίνεται τους πόρους που έχουμε».\nΓια το αν αισθάνεται ο ίδιος πίεση για την επιτυχία στον ΠΑΟΚ: «Κανένας δεν μπορεί να μου ασκήσει μεγαλύτερη πίεση σε εμένα, από ότι εγώ. Απαιτώ ότι και από τους παίκτες μου. Θέλω να είμαι κάθε μέρα η καλύτερη εκδοχή του εαυτού μου. Νομίζω ότι όλοι μας πρέπει να κάνουμε αυτό, όσοι υπηρετούμε αυτόν το σύλλογο, για να κάνουμε το καλύτερο δυνατό για αυτόν».\nΓια την Σλόβαν και αν το απόλυτο των νικών της διευκολύνει την κατάσταση από πλευράς συγκέντρωσης: «Όποιος γνωρίζει από ποδόσφαιρο ξέρει ότι δεν υπάρχουν πουθενά εύκολα παιχνίδια. Είναι σίγουρο ότι θα αντιμετωπίσουμε ένα δύσκολο σενάριο, με μια ομάδα που έχει το απόλυτο και παίζει στην έδρα της. Θα συναντήσουμε εμπόδια για αυτό και θα πρέπει να είμαστε 100% συγκεντρωμένοι στο παιχνίδι».\nΓια το αν υπάρχει κάτι που θα ήθελε να βελτιώσει στην ομάδα του, με βάση τα όσα είδε στο παιχνίδι με τον Άγιαξ: «Αυτό το παιχνίδι είναι στο παρελθόν. Το αυριανό είναι ένα τελείως διαφορετικό παιχνίδι, με διαφορετικές συνθήκες. Αυτό που μπορώ να πω είναι ότι δουλέψαμε σκληρά και κάθε ποδοσφαιριστής γνωρίζει απόλυτα το τι θέλουμε από αυτόν. Είμαστε απόλυτα προετοιμασμένοι για αύριο, ξέρουμε ότι δεν θα είναι εύκολο αλλά πιστεύουμε ότι θα πάρουμε ένα θετικό αποτέλεσμα».\nΓια το αν έχει αποφασίσει την ενδεκάδα και αν προτίθεται να κάνει αλλαγές: «Γνωρίζεται ότι αναγκαστήκαμε να κάνουμε αρκετές αλλαγές στο κέντρο. Από την αρχή είπα ότι έχουμε πολύ καλή βάση ποδοσφαιριστών. Ξέρω την αυριανή ενδεκάδα, αύριο θα την μάθετε και εσείς. Η ομάδα ήταν πάρα πολύ καλή στα παιχνίδια με τον Άγιαξ, και δεν θα είχε νόημα να προβούμε σε πολλές αλλαγές».\nΠροηγούμενο άρθροΣκουρτόπουλος: «θα κάνουμε ό,τι περνά από το χέρι μας στην Κίνα!»\nΕπόμενο άρθροΜε… περίπατο πάει στους ομίλους του Champions League ο Ολυμπιακός\nΟλυμπιακός: Αποχωρεί ο Μάντζαρης. Τον «τελείωσε» ο Μπλατ\nΤζάμπολ στην Α1 με ντέρμπι ανάμεσα σε Παναθηναϊκό και ΑΕΚ


23 Σεπτέμβρη 1942: Αρχίζουν πειραματικά στο Άουσβιτς οι εκτελέσεις Εβραίων με θανατηφόρα αέρια\nPosted on September 23, 2019 by shadesmag in ιστορία // 1 Comment\nΣαν σήμερα (23 Σεπτέμβρη), το 1942: Αρχίζουν πειραματικά στο Άουσβιτς οι εκτελέσεις Εβραίων με θανατηφόρα αέρια. Συνολικά στο Άουσβιτς εκτοπίστηκαν περισσότεροι από 1,3 εκατομμύρια άνθρωποι, οι περισσότεροι από τους οποίους ήταν Εβραίοι, και τουλάχιστον 1,1 εκατομμύρια εξοντώθηκαν. Περίπου 900.000 φονεύτηκαν μετά την επιλογή που έγινε άμεσα κατά την άφιξή τους σε θαλάμους αερίων. Άλλοι 200.000 πέθαναν από ασθένειες, υποσιτισμό, βαρύτατη κακοποίηση, συνέπειες ιατρικών πειραμάτων ή δολοφονήθηκαν. Υπολογίζεται ότι περίπου 55.000 Έλληνες Εβραίοι εκτοπίστηκαν με προορισμό αυτό το στρατόπεδο. Οι συνηθέστεροι τρόποι εκτέλεσης ήταν: δηλητηρίαση με το θανατηφόρο αέριο Κυκλώνιο ΙΙ σε ειδικούς θαλάμους αερίων, πυρά πυροβόλου όπλου, θανατηφόρα ένεση, απαγχονισμός, θάνατος από ασιτία. Ως μεγαλύτερο στρατόπεδο εξόντωσης του Γ’ Ράιχ, το Άουσβιτς έγινε σύμβολο για τις μαζικές δολοφονίες των εθνικοσοσιαλιστών και του Ολοκαυτώματος, θύματα του οποίου υπήρξαν περίπου 6 εκατομμύρια άνθρωποι. Η ημερομηνία της απελευθέρωσής του από τους Σοβιετικούς στρατιώτες στις 27 Ιανουαρίου 1945, ανακηρύχτηκε από τον ΟΗΕ το 2005 ως Διεθνής Ημέρα Μνήμης των Θυμάτων του Ολοκαυτώματος\n1 Comment on 23 Σεπτέμβρη 1942: Αρχίζουν πειραματικά στο Άουσβιτς οι εκτελέσεις Εβραίων με θανατηφόρα αέρια\nΑΓΓΕΛΙΚΗ ΦΩΤΕΙΝΟΥ // September 24, 2019 at 4:13 am // Reply


Η παροχή υπηρεσιών, δυστυχώς, δεν είναι κάτι χειροπιαστό. Όταν βρίσκεσαι στο δίλημμα να αγοράσεις ένα επώνυμο προϊόν ή την φτηνή απομίμηση του, είναι ίσως ποιο εύκολο να δεις την διαφορά στην κατασκευή, στην ποιότητα των υλικών, στο φινίρισμα κτλ. και να αξιολογήσεις τι τελικά σε συμφέρει. Στην περίπτωση του φωτογράφου γάμου αυτά τα παραπάνω μεταφράζονται σε εμπειρία, ποιότητα εξοπλισμού, σεβασμό προς το ζευγάρι και τις επιθυμίες του, σε χρόνο που αφιερώνει στην επιλογή και την επεξεργασία των εικόνων, στη συνέπεια, την ποιότητα εικόνας και παρουσίασης, στην προσωπική άποψη, στη δημιουργικότητα, στην έδρα, στο αν απλά το κάνει για ένα extra εισόδημα και σε πολλές άλλες παραμέτρους που δυστυχώς τα περισσότερα ζευγάρια αγνοούν και δεν μπορούν να αναγνωρίσουν παρά μόνο εφόσον είναι πολύ αργά! Μπορείτε να δείτε περισσότερα γι’ αυτό το θέμα στο άρθρο μας Θέλετε φτηνό ή οικονομικό φωτογράφο;\nΣΗΜΑΝΤΙΚΟ: Η εμφάνιση των drone έφερε μία επανάσταση στον τρόπο βιντεοσκόπησης του γάμου τα τελευταία χρόνια. Η χρήση τους μέχρι και τέλος του 2016 ήταν ουσιαστικά ανεξέλεγκτη, χωρίς κανένα νομικό πλαίσιο ή κανονισμό λειτουργίας και ο καθένας μπορούσε να αγοράσει ένα drone και να βιντεοσκοπεί. Από 1/1/2017 όλα αυτά έχουν αλλάξει και η χρήση των drone καθορίζεται από το νόμο – κανονισμό της ΥΠΑ (ΦΕΚ 3152/Β/30.9.2016), όπου η χρήση των drone για επαγγελματικό σκοπό απαιτεί ειδική άδεια. Η πτήση δε πάνω από συγκεντρώσεις κόσμου (πχ έξω από μία εκκλησία) απαγορεύεται αυστηρά σε κάθε περίπτωση, εκτός και αν το drone πληρεί συγκεκριμένες προδιαγραφές ασφαλείας και ο χειριστής του έχει ειδική άδεια. Σε περίπτωση δε, βεβαίωσης παράβασης των πιο πάνω συνυπεύθυνος του ιδιοκτήτη ή χειριστή μπορεί να θεωρηθεί και αυτός για τον οποίο παρέχεται η υπηρεσία. Συμπέρασμα, λοιπόν, αν θέλετε πλάνα με drone, συζητήστε λεπτομερώς με τον υπεύθυνο για το βίντεο και ξεκαθαρίστε τις υπηρεσίες που μπορεί να σας παρέχει και υπό ποιες συνθήκες, προκειμένου να αποφύγετέ όλοι μαζί πιθανές δυσάρεστες καταστάσεις.


Ο τρόμος επέστρεψε στο Παρίσι! Ρώσος υπήκοος ο δράστης! Φώναξε "Ο Θεός είναι μεγάλος", σκότωσε έναν και τραυμάτισε τέσσερις!\nΟ τρόμος επέστρεψε εκ νέου στο Παρίσι με την αιματηρή επίθεση που πραγματοποιήθηκε με μαχαίρι το βράδυ του Σαββάτου. Τη ζωή του έχασε ένα άτομο ενώ τραυματίστηκαν τέσσερα ακόμη. Η επίθεση πραγματοποιήθηκε στις 21.00 (τοπική ώρα).\nΟι αστυνομικοί αρχικά επιχείρησαν να ακινητοποιήσουν τον δράστη χρησιμοποιώντας taser\nΟ δράστης έπεσε νεκρός από τα πυρά της αστυνομίας και σύμφωνα με πληροφορίες ήταν Γάλλος υπήκοος με καταγωγή από την Τσετσενία.\nΡώσος - Τσετσένος ο δράστης\nO ένοπλος με το μαχαίρι που σκότωσε έναν περαστικό το βράδυ του Σαββάτου στο Παρίσι και τραυμάτισε άλλους τέσσερις, είναι Γάλλος υπήκοος ο οποίος γεννήθηκε το 1997 στην Τσετσενία, αναφέρουν νεότερες πληροφορίες, ενώ προηγουμένως είχε γίνει γνωστό και είχε μεταδοθεί από γαλλικά μέσα ότι ήταν Ρώσος υπήκοος.\n«Για ακόμη μια φορά τα νιάτα της Γαλλίας πέφτουν θύματα», σχολίασε ο υπουργός Εσωτερικών ανακοινώνοντας πως ο νεκρός ήταν μόλις 29 ετών.\nΣε φωτογραφία που περιήλθε σε γνώση του πρακτορείου Reuters και φέρεται να τον απεικονίζει, χωρίς όμως να έχει επιβεβαιωθεί επίσημα πως είναι αυτός, φαίνεται ένας γυμνόστηθoς, νεαρός άνδρας με μούσια που φοράει ένα μαύρο παντελόνι.\nΗ επίθεση έγινε στην καρδιά της γαλλικής πρωτεύουσας και συγκεκριμένα στο 2ο Διαμέρισμα κοντά στην Όπερα.\nΧάρτης της περιοχής που δείχνει το σημείο της επίθεσης\nΟ δράστης επιτέθηκε στα θύματά του στην Οδό Σεντ-Ογκοστίν μάλιστα πριν πέσει νεκρός στην οδό Μονσινί σύμφωνα με πληροφορίες επιχείρησε να εισβάλει με το μαχαίρι σε εστιατόριο της περιοχής, ωστόσο οι θαμώνες πρόλαβαν και έκλεισαν τις πόρτες και έτσι τον εμπόδισαν.\nΤι αναφέρουν αυτόπτες μάρτυρες;\nΣύμφωνα με μαρτυρίες ο δράστης φώναζε «Αλλάχ ου ακμπάρ»\nΤην εν λόγω πληροφορία επιβεβαίωσε λίγο μετά τις αποκαλύψεις των κατοίκων της περιοχής και ο εισαγγελέας του Παρισιού Φρανσουά Μολίνς.\nΤο περιστατικό σύμφωνα με τον Γάλλο εισαγγελέα εξετάζεται από τις αντιτρομοκρατικές αρχές (ως τρομοκρατικό δηλαδή), καθώς η επίθεση ενδέχεται να σχετίζεται με τρομοκρατικά κίνητρα.\nΟ εκπρόσωπος του συνδικάτου αστυνομικών, Ροκό Κοντεντό μιλώντας στο πρακτορείο Reuters ανέφερε ότι ο δράστης αφού επιτέθηκε στους περαστικούς με ένα μαχαίρι, επιχείρησε να επιτεθεί σε αστυνομικούς φωνάζοντας: «Θα σας σκοτώσω, θα σας σκοτώσω!».\nΟι αστυνομικοί αρχικά επιχείρησαν να ακινητοποιήσουν τον δράστη χρησιμοποιώντας taser και τελικά υποχρεώθηκαν να τον πυροβολήσουν και να τον σκοτώσουν έτσι ώστε να τον σταματήσουν.\nΤο ISIS, όπως αναφέρει το πρακτορείο των τζιχαντιστών Αμάκ, ανέλαβε την ευθύνη για την επίθεση.\nΔεν διευκρινίζεται όμως το εάν ο δράστης ήταν μέλος της τζιχαντιστικής οργάνωσης ή απλά εμπνεύστηκε από αυτή και έδρασε ως μοναχικός λύκος.\nΗ πρώτη κλήση στις αρχές έγινε στις 20:47, τοπική ώρα (21:47, ώρα Ελλάδας) και οι αστυνομικές δυνάμεις βρέθηκαν στο σημείο εντός 5 λεπτών. Μέσα στα επόμενα 4 λεπτά από την άφιξη της αστυνομίας ο δράστης «εξουδετερώθηκε» επιβεβαίωσε μιλώντας στους δημοσιογράφους ο πρωθυπουργός Εντουάρ Φιλίπ.\n«Μας είπαν να μπούμε γρήγορα σε ένα μπαρ. Είχα περιέργεια και βγήκα ξανά έξω και είδα ένα άτομο στο έδαφος, σε απόσταση περίπου 200 μέτρα από μένα. Η αστυνομία, η πυροσβεστική και το ασθενοφόρο έφτασε», επεσήμανε μια γυναίκα αυτόπτης μάρτυρας ο οποία μίλησε στον τηλεοπτικό σταθμό LCI.\nΔημοσιογράφος που βρισκόταν στο σημείο όπου επιτέθηκε ο άνδρας με το μαχαίρι ανέφερε στην The Sun: «Είχα πάει σε μία παράσταση κοντά στην Όπερα, στο κέντρο του Παρισιού, και μου είπαν αμέσως να πάω πίσω γιατί ένας τρελός επιτίθετο με μαχαίρι. Μόλις γύρισα πίσω άκουσα δύο σειρήνες και δυο πυροβολισμούς. Στη συνέχεια μίλησα με αυτόπτες μάρτυρες και μου είπαν πως ο άνδρας μαχαίρωσε πολλούς περαστικούς στο σημείο».\nΠληροφορίες- Φωτογραφίες: bbc.com,cnn.com\nΝέα τρομοκρατική επίθεση στη Γαλλία – 30χρονος άνδρας πήρε ομήρους σε σούπερ μάρκετ στην πόλη Τρεμπ και πυροβόλησε αστυνομικούς στην Καρκασόν\nΦέρεται να έχει εκτελέσει και τρίτο θύμα - Ζητά την απελευθέρωση του τζιχαντιστή της επίθεσης στο Παρίσι τον Νοέμβριο του ’15 - Πληροφορίες πως η επίθεση έγινε ως εκδίκηση για όσα γίνονται στη Συρία - Δυο οι νεκροί σύμφωνα με το υπουργείο Εσωτερικών της Γαλλίας - Συγκλονίζει η μαρτυρία άνδρα που έσωσε πολλούς άλλους όταν τους έκρυψε σε ψυγείο - 50 αστυνομικοί, άνδρες της αντιτρομοκρατικής και ελικόπτερα στο σημείο\n«Θα σας σκοτώσω όλους! Ο Αλλάχ είναι μεγάλος» με αυτές τις λέξεις, ένας 30χρονος άνδρας -γνωστός στις αρχές σύμφωνα με τις μέχρι στιγμής πληροφορίες- σκόρπισε πανικό σε σούπερ μάρκετ της πόλης Τρεμπ στη νότια Γαλλία. Μπήκε στο κτίριο και πήρε ομήρους όσους βρίσκονταν εκεί. Ο 30χρονος (Μαροκινός κατά πληροφορίες) είχε νωρίτερα επιτεθεί σε αστυνομικούς στην πόλη Καρκασόν (σ.σ. σχεδόν 5 χιλιόμετρα μακριά από την Τρεμπ).\nΤο πρακτορείο Reuters και το γαλλικό δίκτυο BFM μεταδίδουν ότι ο 30χρονος άνδρας, που από την πρώτη στιγμή δήλωσε πίστη στον ISIS, ζητά την απελευθέρωση του Σαλάχ Αμπντελσλάμ. Πρόκειται για τον μοναδικό επιζώντα από τους τζιχαντιστές που αιματοκύλησαν το Παρίσι το βράδυ της 13ης Νοεμβρίου του 2015, με τις συγχρονισμένες επιθέσεις στο Stade de France, το Bataclan και την Place de la Republique. Τρεμπ Γαλλία όμηροι τζιχαντιστής\nΤην έρευνα για την τρομοκρατική επίθεση έχει αναλάβει η εισαγγελία του Παρισιού. Επί τόπου βρίσκεται και ο εισαγγελέας της γαλλικής πρωτεύουσας, Φρανσουά Μολέν.\nΟ δράστης φέρεται να είναι 30 ετών, Μαροκινός και να ήταν υπό παρακολούθηση από τις αρχές για τη μεταστροφή του στον ριζοσπαστικό ισλαμισμό.\nΕπιθέσεις σε Τραμπ και Καρκασόν\nΤις τελευταίες ώρες η Γαλλία και η πόλη της Τρεμπ ζουν το απόλυτο θρίλερ. Το υπουργείο Εσωτερικών, μετά από ένα απίστευτο θρίλερ, επιβεβαίωσε τον δήμαρχο της Τρεμπ: οι νεκροί από την ομηρία είναι δυο. Τοπικά ΜΜΕ και η Figaro αναφέρουν ότι ο ένας νεκρός είναι ο κρεοπώλης του σούπερ μάρκετ.\nΠηγή του υπουργείου Εσωτερικών που επικαλείται στο Reuters ανέφερε ότι τρεις άνθρωποι τραυματίστηκαν, ένας από τους οποίους σοβαρά κατά την εισβολή του δράστη στο Super U.\nΤο ραδιόφωνο Europe 1 μετέδωσε ότι υπάρχουν δυο νεκροί και 10 τραυματίες. Δυστυχώς δεν είναι οι μόνοι. Πριν φτάσει στην Τρεμπ, ο δράστης είχε κάνει δυο επιθέσεις στην πόλη Καρκασόν. Οι τελευταίες πληροφορίες αναφέρουν πως ο ίδιος άνθρωπος έχει εκτελέσει με μια σφαίρα στο κεφάλι άλλο ένα άτομο, στην Καρκασόν, πριν επιτεθεί σε πέντε αστυνομικούς!\nΤο περιστατικό αντιμετωπίζεται εξαρχής ως τρομοκρατική επίθεση. Στο σημείο σπεύδει ο υπουργός Εσωτερικών της Γαλλίας Ζεράρ Κολόμπ. Ισχυρότατες αστυνομικές δυνάμεις βρίσκονται επί τόπου, έχουν αποκλείσει την περιοχή, ενώ ελικόπτερα ίπτανται πάνω από το σούπερ μάρκετ.\nΣύμφωνα με πληροφορίες πρόκειται για 30χρονο, μαροκινής καταγωγής, γνωστό στις αρχές.\nΗ επίθεση στους αστυνομικούς\nΠριν φτάσει στο σούπερ μάρκετ στην πόλη Τρεμπ, ο δράστης είχε κάνει μια άλλη επίθεση. Παρακολουθούσε με το αυτοκίνητό του πέντε αστυνομικούς που έκαναν τζόκιγνκ στην πόλη Καρκασόν. Μια πόλη που βρίσκεται σε απόσταση σχεδόν πέντε χιλιόμετρα μακριά από την Τρεμπ.\nΤους πλησίασε με το αυτοκίνητο, πυροβόλησε τον έναν και εξαφανίστηκε. Κι εδώ οι πληροφορίες είναι συγκεχυμένες. Αρχικά, υπήρξε η πληροφορία ότι ο αστυνομικός είχε δεχτεί χτύπημα στον ώμο. Το BFM όμως μεταδίδει πως ο αστυνομικός έχει τραυματιστεί στον πνεύμονα και είναι σε κρίσιμη κατάσταση!\nΜε το ίδιο αυτοκίνητο κατευθύνθηκε στο σούπερ μάρκετ. Το αυτοκίνητο εντοπίστηκε από την αστυνομία στο πάρκινγκ του κτιρίου.\nΝέες πληροφορίες από τα γαλλικά ΜΜΕ αναφέρουν ότι εκτός από την επίθεση στους αστυνομικούς, ο 30χρονος πυροβόλησε και σκότωσε με μια σφαίρα στο κεφάλι άλλον έναν άνθρωπο!\nΣυγκεχυμένες είναι οι πληροφορίες για το πόσους ομήρους κρατά ακόμα ο δράστης. Νωρίτερα, ο δήμαρχος της Τρεμπ δήλωσε πως ο 30χρονος απελευθέρωσε τους ομήρους και είχε μείνει μόνος με έναν αστυνομικό στο εσωτερικό.\nΔεν αποκλείεται όμως να υπάρχουν ακόμη πολίτες στο σούπερ μάρκετ. Τίποτα δεν έχει τελειώσει.\nΑφίσες "τρόμου" του ISIS - Οι τζιχαντιστές απειλούν με νέο αιματοκύλισμα - "Σπάστε τον σταυρό" - ΦΩΤΟ\nΝέες απειλές για τρομοκρατικές επιθέσεις εξαπέλυσε το Ισλαμικό Κράτος, βάζοντας αυτή τη φορά στο στόχαστρο τις ΗΠΑ, τη Βρετανία και τη Ρωσία.\nΣτην πρώτη από τις δύο αφίσες που δόθηκαν στη δημοσιότητα απεικονίζεται ένας τζιχαντιστής να κρατά όπλο και στο φόντο το Μπιγκ Μπεν και το βρετανικό κοινοβούλιο. Μέσω της αφίσας καλούν τους μαχητές του Ισλαμικού Κράτους να "κάψουν" τις ΗΠΑ και να επιτεθούν στο Λονδίνο.\nΣτη δεύτερη αφίσα στην οποία και αναγράφεται "σπάστε τον σταυρό" απεικονίζονται ο Πρόεδρος της Ρωσίας Βλαντιμίρ Πούτιν και ο Πατριάρχης Μόσχας Κύριλλος.\nΑποκλειστικό CNN Greece: Στα χέρια της ΕΛ.ΑΣ. Αφγανός που είχε στην κατοχή του πυροκροτητές


2.Bundesliga (04/02): Bet στο 3.30 • Bet-planet.gr\n2.Bundesliga (04/02): Bet στο 3.30\nΚαλή σας μέρα αγαπητοί αναγνώστες του bet-planet.gr. Με μια (και καλή) αναμέτρηση ολοκληρώνεται σήμερα Κυριακή η 20 η αγωνιστική της Bundesliga 2.\nΣεντ Πάουλι - Ουνιόν Βερολίνου: Μεγάλη ευκαιρία να πλασαριστεί στην δεύτερη θέση της βαθμολογίας έχασε η Σεντ Πάουλι, η όποια ηττήθηκε με 2-1 από την Ντάρμστατ στην Έσση. Το σύνολο του Μάρκους Καζίνσκι αν και προηγήθηκε στο 37 ο λεπτό της αναμέτρησης με τον Ριο Μιγιαίτσι, δεν κατάφερε να πάρει το πολυπόθητο τρίποντο καθώς οι γηπεδούχοι δεν είχαν πει την τελευταία τους λέξη. Μαρσέλ Χέλερ και Σερντάρ Ντούρσαν χτύπησαν στο 81 ο και 89 ο λεπτό αντίστοιχα, υποχρεώνοντας τους «πειρατές» στην πρώτη τους ήττα στην Bundesliga 2 μετά από τρεις μήνες. Καμία απουσία.\nΑπό την σημαντικότερη νίκη της την φετινή σεζόν προέρχεται η Ουνιόν Βερολίνου. Οι «σιδερένιοι» επικρατήσαν με 2-0 της Κολωνίας στο κατάμεστο Στάντιον Αν ντερ Άλτεν Φέρστερακαι και σκαρφάλωσαν στην τρίτη προνομιούχο θέση της βαθμολογίας. Σε ένα παιχνίδι όπου κυριάρχησαν οι\nδυνατές μονομαχίες, οι γηπεδούχοι ευτύχισαν να προηγηθούν στο σκορ με τον Μαρσέλ Χάρτελ στο 1 ο λεπτό, ενώ διπλασίασαν τα τέρματα τους με τον Φλοριάν Χούμπνερ στο 30 ο . Το σύνολο του Ντιρκ Ζίνγκλερ ενθουσίασε τους φίλους της ομάδας με το επιθετικό και κυρίαρχο στυλ παιχνιδιού του, αφήνοντας υποσχέσεις εν όψη της συνέχειας. Καμία απουσία.\nΕκτίμηση: Η μεγάλη αδυναμία της Ουνιόν Βερολίνου την φετινή σεζόν είναι οι εκτός έδρας αναμετρήσεις, στις οποίες και μετρά μόλις μια νίκη. Από την άλλη η Σεντ Πάουλι αν και ηττήθηκε την περασμένη αγωνιστική παραμένει πάντα επικίνδυνη στο Στάδιο Μίλερντορ. Επιλέγουμε την ισοπαλία με απόδοση (3,30).\n21:30 Σεντ Πάουλι - Ουνιόν Βερολίνου: Χ (3,30)\nPhoto Credits: Bundesliga2.de


Έγκλημα στις Σπέτσες: Ραγίζει καρδιές η μητέρα του 26χρονου - «Μαχαίρωσε το παιδί μου τρεις φορές» - Newsbomb - Ειδησεις - News\nΕΛΛΑΔΑ 26/11/2020 19:56\nΞεσπάει η μητέρα του 26χρονου θύματος που το βράδυ του περασμένου Σαββάτου (21/11) άφησε την τελευταία του πνοή μετά από την δολοφονική επίθεση που δέχτηκε με μαχαίρι από τον 22χρονο φίλο του.\n«Δεν είχε προκαλέσει τίποτα και πότε καμάρι μου. Ήρθε και μου το πηρέ μέσα από την πόρτα του σπιτιού μου και μου τον σκότωσαν. Τι του έφταιγε του αλήτη; Ποιος ήταν ο δήμιος του παιδιού μου; Ποιος είναι αυτός που αφαιρεί τη ζωή του αλλού; Με ποιο δικαίωμα; Με καταστρέψανε. Τουλάχιστον να βγει η αλήθεια» αναφέρει συγκλονισμένη η μητέρα του άτυχου νέου μιλώντας στο Mega.\nΌπως είπε η μητέρα του θύματος ο κατηγορούμενος το απόγευμα της 21ης Νοέμβριου πήγε στο σπίτι τους καθώς είχε αφήσει στον Γρηγόρη την μοτοσικλέτα του για επισκευή. Μάλιστα όπως αποκάλυψε η ίδια ο νεαρός οπλοφορούσε.\n«Του έδωσε ένα μηχανάκι να φτιάξει για 100 ευρώ. Του το έφερε το πρωί και το απόγευμα ήρθε να το πάρει. Του το είχε φτιάξει το παιδί. Πήγε και στο συνεργείο που εργαζόταν παλιά και πήρε τα ανταλλακτικά και του λέει “Γρηγόρη ποιανού είναι η μηχανή; Μην μπερδεύεσαι καμάρι μου δεν είναι καλός άνθρωπος”. Μπήκε στην κάτω πόρτα και μου λέει “ξέρετε ποιος είμαι εγώ;”. Του λέω “θα έπρεπε;”. Δεν ξέρω, είχε πιει ουσίες; Τα μάτια του ήταν άσπρα και πετάγανε φωτιές. Προσπαθούσε να πάρει τον Γρήγορη με το μηχανάκι. Ευτυχώς ήρθαν οι φίλοι του όπως κάθε μέρα. Δεν τον άφηναν πότε μόνο του και ήμουν ξέγνοιαστη ότι δεν θα πέσει με τη μηχανή. Που μου πήρε το παιδί από κοντά μου μια για πάντα. Όπως ανέβαινε την σκάλα είδα το όπλο στην τσέπη από πίσω. Τα έχασα. Είπα τι άτομο είναι αυτό;» αναφέρει η ίδια.\nΣύμφωνα με την μητέρα του 26χρονου Γρηγόρη ο λόγος που όπλισε το χέρι του 22χρονου κατηγορούμενου, ήταν το σχόλιο του γιου της για το πώς οδηγεί. Μια εντελώς ασήμαντη αφορμή.\n«Το παιδί άναψε το μηχανάκι 20:30 το δικό του για να φύγει με τους άλλους τους φίλους του. Αυτός το περίμενε στη στροφή το παιδί. Πήδηξε στη μηχανή και το πήρε και έφυγε. Τα παιδάκια τρέχανε μαζί του, πήραν το μηχανάκι του Γρήγορη και ακολούθησαν. Αυτός έτρεχε πολύ. Ήταν εκτός εαυτού. Πλησιάζουν είχε πετάξει το μηχανάκι για να το δείξει ότι είναι τροχαίο. Του είχε πει ο Γρήγορης “πώς οδηγείς έτσι;” και εκεί έγινε. “Θα μου πεις εμένα που έχω τις καλύτερες μηχανές”. Τα άλλα είχαν κατεβεί από το μηχανάκι και κοιτάγανε το όπλο που το είχε κολλήσει στο κρόταφο και του είπε “θα σε σκοτώσω ρε…” και ο δικός μου του είπε “αν έχεις … καν’ το”. Αυτό ήταν. Πέταξε το όπλο και είχε σουγιά και το τρύπησε το παιδί σε τρεις μεριές. Αιμορραγούσε ακατάσχετα και το πέταξε στο ποτάμι. Τα δυο 18χρονα που ήταν εκεί τρομάξανε πολύ. Δεν τα παρεξηγώ που δεν μου τον έσωσαν. Δεν έφταιγαν αυτά. Τον πέταξαν και έφυγε. Τα παιδάκια αυτά έκατσαν να βοηθήσουν τον Γρηγόρη».\nΗ περιγραφή της μητέρας του θύματος από τις τελευταίες στιγμές στο ιατρίο του νησιού κόβει την ανάσα. «Πάω κοντά ένα παιδί βουτηγμένο στα αίματα. Να κρυώνει, να τρέμει, να σπαράζει. Έφευγε εκείνη την ώρα. Του λέω “είμαι η μανούλα Γρηγόρη”. Μου κούνησε το κεφάλι δεν άνοιξε τα μάτια. «Αγάπη μου του λέω γιατί έγινε αυτό;». Μετά από λίγο η αιμορραγία ήταν ακατάσχετη. Πάμε να τον βάλουμε στο ασθενοφόρο. “Έσβησε”… μου έφυγε από κοντά μου».\n«Οπωσδήποτε ένα παιδί που πάσχει και έχει μεγαλώσει με πολύ ειδικές συνθήκες και έχει νοητική στέρηση γίνεται πολύ ευκολότερη λεία στα χέρια ενός εγκληματία. Γίνεται πολύ περισσότερο ευαίσθητο και ευάλωτο» ανέφερε στο Mega ο δικηγόρος της οικογένειας και αποκάλυψε ότι δεν υπάρχουν αντιφάσεις στην δικογραφίας.


Ο κακός λύκος...κι άλλα πολλά παραμύθια: Tα μαργαριτάρια της "Λαίδης"\nΜαύρισε η ψυχή μου, δεν άντεχα άλλο να βλέπω ειδήσεις που τίποτα αισιόδοξο ή ευοίωνο δεν έδειχναν για όλα όσα διαδραματίζονται στον κόσμο, και άρχισα το ζάπινγκ.\nΠροτιμούσα να στρουθοκαμηλίσω, να κλείσω τα μάτια, έστω για λίγο να ξεχαστώ, βλέποντας έστω και βλακείες.\nΤην ευκαιρία μου την έδωσαν οι "ειδήσεις" του Star και ένα απόσπασμα από το πρόγραμμα του κέντρου που τραγουδάει η "Λαίδη".\nΔυστυχώς δεν πρόλαβα να τραβήξω βίντεο αυτό που έβλεπα για να το παρουσιάσω εδώ.\nΑν το ξαναδείξουν πάντως (που είναι πιθανό αφού το Star βάζει ξανά και ξανά τα ίδια θέματα) δεν μου γλυτώνει!\nΚατά καιρούς έχει πετάξει απίστευτα μαργαριτάρια, η φράση: "η ημιμάθεια είναι χειρότερη της αμάθειας" βρίσκει στο πρόσωπο της "Λαίδης" το νόημα της ύπαρξής της.\nΕίναι στην πίστα, και εμφανίζεται το μπαλλέτο της που ετοιμάζεται να την πλαισιώσει, αποτελείται από άντρες αποκλειστικά... τώρα τον βαθμό ανδρισμού τους δεν τον έψαξα, εμφανισιακά τουλάχιστον ανήκαν στο ανδρικό φύλο.\nΦαίνεται όμως ότι μάλλον τους έψαξε η "Λαίδη" γιατί για να ξεκινήσουν να χορεύουν και ν' αρχίσει το show επανέλαβε αρκετές φορές την φράση: "come on GIRLS".\nΤι το θέλεις το ξενόγλωσσο κοπελάρα μου αφού δεν το χεις;\nΝα πει κανείς ήταν η πρώτη φορά και έτυχε να μπερδευτεί;\nΌχι φυσικά, παλαιότερα είχε μεταμορφώσει την νύχτα σε γεννητικό όργανο, εμ όχι που θα της γλύτωναν και τα Γαλλικά, αντί για "la nuit" που είναι κανονικά την έκανε... μ**νί, εδώ υπάρχει και το ντοκουμέντο στο YouTube, κάποιος πιο γρήγορος από μένα κατάφερε να απαθανατίσει αυτό το στιγμιότυπο...\nΠάνω που αρχίσε να βελτιώνεται λίγο στα Ελληνικά και να μην ακούμε συχνά φράσεις του τύπου "εγώ τρώω είδη υγιεινής", ή "από το σπίτι μου στην Ανάβυσσο βλέπω τον Ατλαντικό", είπε να το ρίξει στα "Girls" και στα "όργανά" τους!\nΑλλά έχω ένα παράπονο, έβαλαν που έβαλαν το "Αγγλικό" της "Λαίδης", δεν μας έριχναν στο καπάκι και μία Θώδη να γελάσουμε παραπάνω, πως το μιλάει και αυτή το ξενόγλωσσο, χαίρεσαι να την ακούς...\nΠου απ' τη χαρά τη μεγάλη δακρύζεις απ' τα γέλια!\nAς είναι, βρήκα σε απόσπασμα από πρόσφατο δελτίο ειδήσεων... του Star πάλι φυσικά( χάνουν αυτοί τέτοια αποκλειστικότητα;) την κυριολεκτικά βλαχορόκ έκδοση του "smoke on the water".\nΓραπώθηκε από kakos lykos στις 1:58 μ.μ.\n4 Ιανουαρίου 2009 - 9:01 μ.μ.\nΚΑΛΗ ΧΡΟΝΙΑ ΛΥΚΕ ΚΑΙ ΟΤΙ ΠΟΘΕΙΣ .\nΘΕΛΩ ΤΗΝ ΒΟΗΘΕΙΑ ΣΟΥ. ΠΡΟΣΦΑΤΑ ΕΔΩΣΕΣ ΤΗΣ ΣΥΜΒΟΥΛΕΣ ΣΟΥ ΣΤΗ ΚΟΚΚΙΝΟΣΚΟΥΦΙΤΣΑ ΓΙΑ ΤΟ ΠΩΣ ΘΑ ΑΝΕΒΑΣΟΥΜΕ ΒΙΝΤΕΟ ΣΤΗΝ ΑΝΑΡΤΗΣΗ ΜΑΣ.ΠΡΟΣΠΑΘΗΣΑ ΝΑ ΤΟ ΚΑΝΩ ΟΠΩΣ ΤΟ ΕΙΠΕΣ ΑΛΛΑ ΜΟΥ ΒΓΑΖΕΙ ΣΦΑΛΜΑ .ΜΠΟΡΕΙΣ ΝΑ ΜΟΥ ΠΕΙΣ ΤΙ ΚΑΝΩ ΛΑΘΟΣ.\nΘΑ ΕΙΝΑΙ ΠΟΛΥΤΙΜΗ Η ΒΟΗΘΕΙΑ ΣΟΥ .\n4 Ιανουαρίου 2009 - 9:24 μ.μ.\nΚαλησπέρα maria και χρόνια πολλά και καλά :)\nΣτην σελίδα του Youtube,που βρίσκεται το βίντεο που θέλεις να ανεβάσεις στην ανάρτησή σου, στην δεξιά πλευρά υπάρχει ένα γκρίζο πλαίσιο, που γράφει το nick του ατόμου που ανέβασε το βίντεο, το url της σελίδας και ο κώδικας embed.\nΕσύ πρέπει να κάνεις δεξί κλικ και copy(αντιγραφή) στον κώδικα embed που σου δείχνει, και μετά δεξί κλικ και paste(επικόλληση) αυτόν τον κώδικα στο blog σου.\nΣτην σελίδα που γράφεις μία νέα ανάρτηση μπαίνει ο κώδικας, όχι στο μικρό πλαίσιο του τίτλου που θα έχει η ανάρτησή σου, αλλά μέσα στο μεγάλο πλαίσιο που γράφεις και αναπτύσεις το θέμα σου.\nΑν συναντήσεις κάποιο πρόβλημα ή έχεις οποιαδήποτε απορία ξαναρώτα με :)\n5 Ιανουαρίου 2009 - 12:34 π.μ.\n5 Ιανουαρίου 2009 - 6:06 π.μ.\nΕΥΧΑΡΙΣΤΩ ΠΟΛΥ ΓΙΑ ΤΗΝ ΒΟΗΘΕΙΑ.ΤΑ ΚΑΤΕΦΕΡΑ ΤΕΛΙΚΑ ΗΤΑΝ ΠΟΛΥΤΙΜΗ Η ΒΟΗΘΕΙΑ ΣΟΥ.ΑΝ ΧΡΕΙΑΣΤΩ ΚΑΤΙ ΑΛΛΑ ΘΑ ΣΕ ΞΑΝΑ ΡΩΤΗΣΩ .\n5 Ιανουαρίου 2009 - 8:57 μ.μ.\nkala TO GELIO!!!!!\nxronia polla kai aurio me igeia!!!!\n5 Ιανουαρίου 2009 - 9:03 μ.μ.\nΚΑΛΗΣΠΕΡΑ ΚΑΙ ΚΑΛΗ ΧΡΟΝΙΑ ΜΕ ΥΓΕΙΑ,ΑΓΑΠΗ ΕΥΤΥΧΙΑ.


Θρησκευτικά (Β Γενικού Λυκείου - Γενικής Παιδείας): Ηλεκτρονικό Βιβλίο\n1.\tΟ εγωισμός του ανθρώπου, ο οποίος υπερηφανεύεται για τις δυνάμεις και τις δυνατότητές του.\n2.\tΗ άγνοια της διδασκαλίας της θρησκείας στα μεγάλα ζητήματα «Θεός, κόσμος, άνθρωπος».\n3.\tΟι ατομικές επιλογές τρόπου ζωής που έρχονται σε αντίθεση με τις επιταγές της θρησκείας που θέτουν φραγμό επικοινωνίας του ανθρώπου με το Θεό.\n4.\tΟ ορθολογισμός από την εποχή του Διαφωτισμού, που απορρίπτει τις υπέρ λόγον αλήθειες.\n5.\tΗ υλιστική θεώρηση του κόσμου, που δέχεται την προτεραιότητα και τη μοναδικότητα της ύλης, από την οποία προέρχονται και οι λεγόμενες πνευματικές ενέργειες (σκέψη, ιδέες, φαντασία κ.ά.).\n6.\tΗ αντιθρησκευτική παιδεία που παρέχεται στα ολοκληρωτικά καθεστώτα.\nΗ ασυνέπεια πίστης και ζωής μερικών εκπροσώπων της θρησκείας. Οι συνέπειες της αθεΐας είναι πολλές και αξιοπρόσεκτες. Είναι κοινή παραδοχή η άμεση σχέση πίστης και ηθικής. Επομένως, η ποιότητα της δεύτερης εξαρτάται από την ποιότητα της πρώτης. Έτσι, στα πλαίσια της αθεϊστικής θεωρίας η ανυπαρξία του Θεού θα έδινε τη δυνατότητα στον άνθρωπο να συμπεριφέρεται χωρίς φραγμούς και ηθικές αναστολές και να εφαρμόζεται η άποψη του Καραμαζόφ στον Ντοστογιέφσκυ: «εάν δεν υπάρχει Θεός, όλα επιτρέπονται». Έχει επισημανθεί τεκμηριωμένα ότι η έλλειψη σωστής θρησκευτικής ζωής δημιουργεί το ψυχικό κενό και την υπαρξιακή αγωνία, που χαρακτηρίζουν έντονα το σύγχρονο άνθρωπο. Στο βάθρο του Θεού οι οπαδοί του υλιστικού ευδαιμονισμού και της ατομικής χρησιμοθηρίας τοποθετούν και λατρεύουν τα είδωλα της σαρκολατρίας και της ηδονιστικής εγωπάθειας. Οι αρνητικές και πολλές φορές καταστροφικές συνέπειες της πρακτικής αθεΐας επηρεάζουν έντονα τη νεαρή ηλικία, αλλά και πολλές πτυχές της οικογενειακής και κοινωνικής ζωής. Ο σύγχρονος άνθρωπος καλείται να προβληματιστεί και να λάβει τις δέουσες αποφάσεις, αν επιθυμεί να επανεύρει τον ορθό προσανατολισμό του.\nΚριτική θεώρηση. Ίσως ο Μαρξ να είχε κάποιο δίκιο, όταν έγραφε ότι η θρησκεία είναι το «όπιο των λαών», γιατί είχε υπόψη του τα δεδομένα της εποχής του, τη θρησκευτική κατάσταση στη Δύση, στην οποία η Ρωμαιοκαθολική Εκκλησία είχε τον απόλυτο έλεγχο της ζωής των ανθρώπων, και η έντονη κληρικοκρατία είχε ωθήσει το λαό στο περιθώριο. Οι υποσχέσεις ή οι απειλές για την άλλη ζωή, με τον τρόπο που στην ιστορική πραγματικότητα παρουσιάστηκαν, έδιναν το δικαίωμα στους κάθε λογής άθεους να επιτίθενται συνολικά στη θρησκεία. Είναι λαθεμένη, όμως, η γενίκευση να απορρίπτει παντελώς τη θρησκεία και πολύ περισσότερο το Θεό, εξαιτίας των αρνητικών φαινομένων, που οφείλονται σε ανθρώπινα λάθη. Ο Μαρξ δεν έλαβε υπόψη του το κοινωνικό κήρυγμα του Χριστιανισμού για αδελφοσύνη και\nισότητα, ούτε τη δράση της Εκκλησίας στις περιπτώσεις που λειτούργησε σύμφωνα με το πνεύμα της διδασκαλίας του Χριστού για την αγάπη, όπως π.χ. στην περίπτωση των μεγάλων Πατέρων της Εκκλησίας. Άλλωστε και η μέχρι τώρα ιστορική πείρα έδειξε ότι όπου εφαρμόστηκαν οι αθεϊστικές ιδέες δεν οδήγησαν τους ανθρώπους στη δικαιοσύνη και την ευτυχία. Παρόλο που η θρησκεία πολεμήθηκε, στα συστήματα που εφαρμόστηκαν οι θεωρίες του Μαρξ, δεν κατορθώθηκε να ξεριζωθεί η πίστη από τις ψυχές των ανθρώπων. Αντίθετα, παρατηρήθηκε, μετά την πτώση των καθεστώτων αυτών, μια αναζωπύρωση του θρησκευτικού συναισθήματος των λαών και μια συγκλονιστική επανασύνδεσή τους με τις γνήσιες πηγές της πίστης τους, δηλαδή την Ορθοδοξία. Αυτό σημαίνει ότι «όπιο των λαών» δεν ήταν η θρησκεία, αλλά η επίσημη διδασκαλία της αθεΐας. Εξάλλου η άποψη του Κ. Μαρξ ότι η θρησκεία είναι παράγωγο μόνο της κοινωνικοοικονομικής αλλοτρίωσης του ανθρώπου θεωρείται μονομερής και θρησκειοϊστορικά αθεμελίωτη. Από σύγχρονους μαρξιστές διατυπώθηκε η άποψη ότι «υπήρξε λάθος του Μαρξ, που είπε ότι η θρησκεία είναι το όπιο των λαών» (βλ.\nτο συλλογικό έργο: Μαρξισμός και Ορθοδοξία, εκδ. Ακρίτας, Αθήνα 1984, σελ. 82).\nΚριτική θεώρηση. Ο Νίτσε καταφέρθηκε με πάθος εναντίον των εκπροσώπων του δυτικού Χριστιανισμού, οι οποίοι κατά την εποχή του δεν εξέφραζαν αξιόπιστα την αλήθεια και την ουσία του. Το ζήτημα του Θεού τον απασχόλησε βαθιά και έντονα, αλλά δε θέλησε να γνωρίσει ουσιαστικά και σωστά τη χριστιανική διδασκαλία. Εξάλλου το μηδενιστικό υπόβαθρο της θεωρίας του στερείται ισχυρών φιλοσοφικών ερεισμάτων. Μπορεί, άραγε, να αποδείξει επιστημονικά και φιλοσοφικά την ανυπαρξία του Θεού; Φυσικά όχι. Ο στόχος της θεωρίας του, δηλ. ο υπεράνθρωπος, όπως τον περιγράφει στο βιβλίο του «Τάδε έφη Ζαρατούστρα» (1885), είναι μια σύλληψη τερατώδης, αν εφαρμοστεί στην κοινωνία μας. Είναι γνωστό ότι αποτέλεσε το θεωρητικό υπόβαθρο του γερμανικού εθνικοσοσιαλισμού, τον οποίο εφάρμοσε ο Χίτλερ κατά τη διάρκεια του Β' Παγκοσμίου Πολέμου με τα γνωστά τραγικά\nεπακόλουθα. Μπορούμε να φανταστούμε μια κοινωνία όπου όλοι θα προσπαθούν με κάθε τρόπο να επιτύχουν τον τύπο του υπερανθρώπου, ως μια κοινωνία ζούγκλας. Μια γεύση βέβαια παίρνει κανείς και από τη σύγχρονη κοινωνία, μετά τις νέες δυνατότητες που δόθηκαν στον άνθρωπο για να αυξήσει τη δύναμή του με τη βοήθεια της τεχνολογίας.\n5. Στα ευρύτερα πλαίσια της σύγχρονης αθεΐας θα μπορούσαμε να εντάξουμε και τους επόμενους φιλοσόφους και λογοτέχνες: α) Ζαν- Πωλ Σαρτρ (1905-1980) • Γάλλος φιλόσοφος και λογοτέχνης, εκπρόσωπος του άθεου υπαρξισμού. Έργα του: Το είναι και το μηδέν, Ναυτία κ.ά. β) Αλμπέρ Καμύ (1913-1960) • Γάλλος υπαρξιστής και μυθιστοριογράφος, ο οποίος δεν εκφράζεται ανοιχτά υπέρ της αθεΐας, αλλά προβληματίζεται έντονα σχετικά με το ζήτημα της ύπαρξης του Θεού. Έργα του: Πανούκλα, Ξένος, Ο επαναστατημένος άνθρωπος, Ο μύθος του Σισύφου κ.ά.\n1.\tΠοια είναι τα αίτια και ποιες οι συνέπειες της αθεΐας;\n2.\tΠώς κρίνετε την «ανθρωπιστική» αθεΐα του Λ. Φώυερμπαχ;\n3.\tΠώς κρίνετε την κοινωνικοπολιτική αθεΐα του Κ. Μαρξ;\n4.\tΠώς κρίνετε τη μηδενιστική αθεΐα του Φ. Νίτσε;\n5.\tΠώς σχολιάζετε το κείμενο υπ' αριθμ. 3;\n6.\tΠώς κρίνετε την ψυχαναλυτική θεωρία του Σ. Φρόυντ;\n7.\tΠώς σχετίζεται με το θέμα του μαθήματος η αναφώνηση του Απ. Θωμά: «Ο Κύριος μου και ο Θεός μου»; (Ιωάν. 20,28)


Από 18 Ιουλίου το 4ο Bio Mechanical. Αναλυτικά το πρόγραμμα | Star Κεντρικής Ελλάδας\nΟλοκληρωτική καταστροφή στα Ψαχνά. Οι κάτοικοι σηκώνουν τα χέρια ψηλά. (φωτο και video) - Δευτέρα, 10 Αυγούστου 2020 19:13\nΒρίσκεστε εδώ: Tv Star Εύβοια Από 18 Ιουλίου το 4ο Bio Mechanical. Αναλυτικά το πρόγραμμα\nΑπό 18 Ιουλίου το 4ο Bio Mechanical. Αναλυτικά το πρόγραμμα\nΤί δέ ποτ' ἐστὶν ὁ τόπος,...\nΤο Θέατρο Χαλκίδας διοργανώνει για τέταρτη συνεχή χρονιά, από τις 18 Ιουλίου έως και τις 2 Αυγούστου 2020 το bio-Mechanical Festival στον Πολιτιστικό χώρο Αυλιδείας Αρτέμιδος.\nΘεματική και τίτλος του 4ου bio-Mechanical Festival η έννοια: «παρά τόπον»\nΟ Πολιτιστικός Χώρος Αυλιδείας Αρτέμιδος\nΗ έννοια “τόπος” είναι ευρύτατη, πάντα επίκαιρη και επιτρέπει πλήθος προσεγγίσεων. Σήμερα, μάλιστα, οι περισσότεροι ζούμε σε κάποιο είδος «παρατοπίας»: βρισκόμαστε, εξαιτίας διαφόρων συνθηκών και καταστάσεων (οικονομικών, κοινωνικών, πολιτικών, πολιτισμικών,τελευταία υγειονομικών, και άλλων) όχι ακριβώς στον «τόπο», εκεί δηλαδή που ανήκουμε, εκεί που είναι η θέση μας, αλλά σε περιθώριο, κοντά σε αυτόν, δηλαδή «παρά τόπον». Ο Πολιτιστικός Χώρος Αυλιδείας Αρτέμιδος είναι από τη φύση του ένας χώρος “παρά τόπον” που διεκδικεί τη δική του ταυτότητα, καθώς βρίσκεται πλησίον του μυθικού τόπου της Τρωικής εκστρατείας, του αρχαιολογικού τόπου του ναού της Αυλιδείας Αρτέμιδος και ενός μεταβιομηχανικού τοπίου εγκατάλειψης και λεηλασίας.\nΣε αυτόν τον χώρο το Θέατρο Χαλκίδας διοργανώνει για 4η συνεχή χρονιά το bio-Mechanical Festival, με σκοπό την πολυεπίπεδη διερεύνηση των μεταμορφώσεων του μύθου, δίνοντας φωνή στις διαφορετικές εκδοχές και οπτικές του μέσα από ένα ευρύτερο κοινωνικό, πολιτικό, ιστορικό, φιλοσοφικό ή και απολύτως προσωπικό επίπεδο. Ο θεματικός άξονας του 4ου bio-Mechanical Festival έχει τον τίτλο “παρά τόπον” και τη φιλοδοξία να λειτουργήσει ως εστία για όλες εκείνες τις καλλιτεχνικές προσπάθειες που αναδεικνύουν την ανθρώπινη κατάσταση της περιπλάνησης και της διαρκούς αναζήτησης ενός καταφύγιου τόπου.\nΟι στόχοι του Φεστιβάλ είναι να συμβάλει στη δημιουργία νέων, αυθεντικών, καλλιτεχνικών και πολιτιστικών τάσεων που θα αντικατοπτρίζουν τη δυναμική και τις δυνατότητες των «νέων» δημιουργών της τοπικής κοινωνίας, ανεξαρτήτως ηλικίας. Να φιλοξενήσει μορφές θεάματος απ’ όλη την Ελλάδα και το εξωτερικό, που δίνουν χώρο στο ανθρώπινο σώμα ως υλικό και εργαλείο έκφρασης, εμπνευσμένες από τις αρχές που προτείνει ο σκηνοθέτης Μέγιερχολντ στη βιομηχανική ή biomechanics μέθοδό του. Να δημιουργήσει διαύλους επικοινωνίας με το παρόν, το παρελθόν αλλά και το μέλλον μέσω της τέχνης και της ιστορικής και πολιτισμικής κληρονομιάς του τόπου. Να βοηθήσει στην ανάδειξη του αρχαιολογικού χώρου της Αυλιδείας Αρτέμιδος, ως Πολιτιστικού χώρου τοπικής, πανελλήνιας και διεθνούς εμβέλειας, που χρειάζεται προστασία, καθώς στην Αυλίδα σήμερα παρατηρείται (λόγω βιομηχανιών) μεγάλη περιβαλλοντική υποβάθμιση αλλά και γενικότερη απαξίωση της μυθικής περιοχής. Να διαμορφωθεί μια ενιαία ταυτότητα της περιοχής ως χώρου υποδοχής κάθε μορφής τέχνης που είναι αποτέλεσμα ανθρώπινης χειρονομίας, σέβεται τη φύση και τους ρυθμούς της, την παράδοση και την ιστορία και ανανεώνει τη σχέση μας με το παρελθόν και τις μυθικές αφηγήσεις, που διασώζονται μέχρι σήμερα στις παραδόσεις όλων των λαών. Να συμβάλλει στην τοπική και περιφερειακή ανάπτυξη, καθώς αποτελεί μια σπουδαία ευκαιρία για την τουριστική προβολή της πόλης μας μέσω της ιστορίας, της τέχνης και του πολιτισμού.\nΠιστό στο ραντεβού του\nΠιστό στο ραντεβού του το 4o Bio-Mechanical Festival, παρά την ιδιαίτερη συνθήκη της πανδημίας του covid-19, επιχειρεί τον Ιούλιο και τον Αύγουστο του 2020 μια έξοδο στον πολιτισμό και σας καλεί μαζί του. Το προσεκτικά επιλεγμένο και πολυποίκιλο πρόγραμμα του φετινού Φεστιβάλ, θα αλλάξει την όψη της πόλης, θα την κάνει πιο κοινωνική και πιο εξωστρεφή.\nΤα νέα ταλέντα, η ποιότητα, η ζωντάνια, η πρωτοτυπία, η ανακάλυψη, το συναίσθημα, ο προβληματισμός, η πρόκληση, η διαφορετικότητα, η ποικιλομορφία, η έμπνευση, η φιλικότητα είναι χαρακτηριστικά του πυρήνα της ταυτότητας του Bio-Mechanical Festival στον Πολιτιστικό Χώρο Αυλιδείας Αρτέμιδος, που το έχουν καθιερώσει στη συνείδηση δημιουργών που συμμετείχαν, αλλά και του κοινού, ως μία πραγματική γιορτή του πολιτισμού.\nΜε προτεραιότητα την ασφάλεια\nΗ φετινή διοργάνωση του φεστιβάλ γίνεται λαμβάνοντας υπόψη τις οδηγίες του ΥΠ.ΠΟ περί ασφαλούς διεξαγωγής ακροαμάτων, θεαμάτων & παραστάσεων σε ανοιχτούς χώρους για τη διασφάλιση της υγείας συμμετεχόντων και κοινού.\n• Σάββατο 18 Ιουλίου 2020, ώρα έναρξης 21.00\nΝικήτας Σινιόσογλου “Λεωφόρος ΝΑΤΟ” 1 δοκιμή περιπλάνησης + 3 δοκιμές ανάγνωσης = 4\nΟ συγγραφέας του βιβλίου συζητά με τρεις αναγνώστες του: τον δημοσιογράφο της “Καθημερινής” Νίκο Βατόπουλο, τον δημοσιογράφο Γιώργο Παπαχριστοδούλου και τον φιλόλογο Γιάννη Κατσάνο.\n«Η Λεωφόρος ΝΑΤΟ ‘‘δανείστηκε’’ τον τίτλο από το όνομα του δρόμου που οδηγεί στο παλιό Νατοϊκό στρατόπεδο του Ασπροπύργου, ο οποίος το 2003 μετονομάστηκε σε λεωφόρο Ειρήνης. Στη Λεωφόρο ΝΑΤΟ είχα βρεθεί τυχαία. Ίσως πάσχιζα να φύγω από κάτι ή να βρω κάτι άλλο. Διέσχιζα πάντως έναν τόπο που δεν έμοιαζε να πήζει ποτέ σε τίποτα, μάλλον επέμενε στη ρευστότητά του, αποσυναρμολογημένος και ακαθόριστος, όπως μου φαίνεται πως είναι η νεότερη Ελλάδα, μια μετάβαση που δεν απολήγει σε τίποτα κι ούτε είναι σαφής η αρχή της, ένα μυστήριο κράμα δύσμορφο».\nΧώρος: Θέατρο Αυλιδείας Αρτέμιδος. Διάρκεια 90΄ . Είσοδος: ελεύθερη.\n• Κυριακή 19 Ιουλίου 2020 ώρα έναρξης 21.00\n«ΒΑΚΧΕΣ» του Ευριπίδη\nΗ αινιγματική τραγωδία του Ευριπίδη σε σκηνοθεσία του βραβευμένου με το Βραβείο Κάρολος Κουν Νέου Καλλιτέχνη το 2019, Χρήστου Σουγάρη.\nΟ σκηνοθέτης οραματίστηκε τη δράση του έργου σε μια παραμελημένη παιδική χαρά όπου ζει και βασιλεύει ο Πενθέας. Εκεί καταφθάνει ο νέος θεός Διόνυσος με ομάδα πιστών με σκοπό να εδραιώσει τη λατρεία του στον παρηκμασμένο χώρο. Με την άφιξή του τα πάντα αποκτούν νέα υπερβατική και αχαλιναγώγητη πνοή…\nΗ παράσταση αγγίζει μέσα από τις Βάκχες του Ευριπίδη τη συνάντηση «παλιού» - «νέου» και πραγματεύεται ζητήματα που μας αφορούν ως ενεργούς πολίτες: αυτοπροσδιορισμός, αυτοδιάθεση, αποδοχή, φόβος, ξενοφοβία, ιδεοληψία, επιβολή, Εθνική ψυχολογία, ενηλικίωση, συνειδητότητα».\nΣκηνικά - Κουστούμια: Αριστοτέλης Καρανάνος - Αλεξάνδρα Σιάφκου\nΣυμπαραγωγή: PEOPLE ENTERTAINMENT GROUP - ΔΗΠΕΘΕ ΚΟΖΑΝΗΣ\nΧώρος: Θέατρο Αυλιδείας Αρτέμιδος. Διάρκεια 97΄ Είσοδος 12 ευρώ, μειωμένο 8 ευρώ. Η παράσταση είναι κατάλληλη για άτομα άνω των 15 ετών.\n• Δευτέρα 20 Ιουλίου 2020 ώρα έναρξης 21.00\n“Καιρός για Τρίο” : Μια μπάντα από τη Χαλκίδα.\nΤα μέλη της είναι τρεις ανήλικοι ενήλικες που ένωσαν τις μελωδικές τους δυνάμεις κάνοντας πρόβες και προσεκτικές ενορχηστρώσεις σε τραγούδια από το ελληνικό και ξένο ρεπερτόριο. Έχουν και αρκετά δικά τους κομμάτια που αντλούν επιρροές από πολλά και διαφορετικά είδη μουσικής. Στο πλαίσιο του 4ου bioΜechanical festival μάς καλούν να συνταξιδέψουμε μουσικά στην αγκαλιά του μυθικού τόπου της Αυλίδας.\nΚαιρός για Τρίο: Χρήστος Ανυφαντής, Βαγγέλης Ζαφειρίου, Κώστας Φωτόπουλος.\nΦιλική συμμετοχή: Γιάννης Παπαδήμος\nΧώρος: Θέατρο Αυλιδείας Αρτέμιδος. Διάρκεια 90΄ Είσοδος με ελεύθερη συνεισφορά.\n• Τρίτη 21 Ιουλίου 2020 ώρα έναρξης 21.00\n“Χάος στο κοσμικό μηχανοστάσιο”.\nΟ Αντώνης Αντωνίου, Δρ. Αστροφυσικής Πανεπιστημίου Αθηνών,\nσε μία συναρπαστική διάλεξη με τίτλο “Χάος στο κοσμικό μηχανοστάσιο”.\nΣτις αρχές του 21ου αιώνα ο τρόπος με τον οποίο αντιλαμβανόμαστε τον κόσμο έχει πια αλλάξει ριζικά. Το κατακερματισμένο, μηχανιστικό και αιτιοκρατικό Σύμπαν του Νεύτωνα, βασισμένο στην Ευκλείδεια Γεωμετρία -αφού κυριάρχησε επί 300 χρόνια στη δυτική σκέψη -έδωσε την θέση του σε έναν κόσμο που ξεχειλίζει από δημιουργικότητα. Το κοσμικό μηχανοστάσιο, παρ’ όλες τις φαινομενικές διαταραχές που υπέστη, εξακολουθεί να λειτουργεί, ίσως πιο ελευθέρα, πιο δημιουργικά, με περισσότερη φαντασία. Σκηνικό στο οποίο εναλλάσσονται σοφά η τάξη με την αταξία, το χάος με την προβλεψιμότητα, το τραχύ με το λείο, το κανονικό με το ακανόνιστο, η άγνοια με την γνώση.\nΧώρος: Θέατρο Αυλιδείας Αρτέμιδος. Διάρκεια 45΄. Είσοδος ελεύθερη.\n• Τετάρτη 22 Ιουλίου 2020 ώρα έναρξης 21.00\nΝΕΑ ΖΩΗ, ντοκιμαντέρ\nΣκηνοθεσία , παραγωγή: Νίκος Μαρτζίκος Άννα Ποδάρα\nΠρωτότυπη μουσική: Maria-Dimitra Baveli (ακορντεόν-σύνθεση), Eleni Vassiliadi (κανονάκι), Stathis Koutouzos (κρουστά)\nMoυσική-τραγούδι: Ερευνητικό Κέντρο Ελληνικού Τραγουδήματος (ΕΡΚΕΤ) - Paraskevi Kanellatou, Melina Chatzikamanou, Balkanatolia, Nikos Ververidis.\nΤο ντοκιμαντέρ ΝΕΑ ΖΩΗ πραγματεύεται τη σχέση των Νέων Λαμψακηνών με τον τόπο και τον χρόνο, από την περίοδο της Μικρασιατικής Καταστροφής μέχρι το τέλος του Β’ Παγκοσμίου Πολέμου με τη λήξη του οποίου το παίρνουν απόφαση ότι δεν υπάρχει επιστροφή και χτίζουν μια Νέα Ζωή από την αρχή. Η σχέση των Λαμψακηνών με τον τόπο αποτυπώνεται στην τελευταία ατάκα της ταινίας, ενός πρόσφυγα πρώτης γενιάς: "Τα σπίτια μας, ο τόπος μας δεν είναι δικός μας. Περαστικοί είμαστε. Εμείς απλά τα φυλάμε. Ντούνια-μπου! Ξέρεις τι θα πει; ..Κόσμος είναι αυτός!"\nΧώρος: Θέατρο Αυλιδείας Αρτέμιδος. Διάρκεια 75΄.Είσοδος ελεύθερη.\n• Παρασκευή 24 Ιουλίου 2020 ώρα έναρξης 21.00\nΑΥΛΙΔΑ ΜΙΚΡΕΣ ΤΑΦΕΣ A.C.\nΠοιητές και ποιήτριες της νέας γενιάς θα καταθέσουν τα ποιητικά τους κτερίσματα στους τάφους που άνοιξε η πανδημία. Χειρονομίες πένθιμες ή ελπιδοφόρες, στο αρχαίο χώμα της Αυλίδας, που συντηρούν τη μνήμη και γεννούν τον χρόνο.\nΣτην ποιητική τελετουργία συμμετέχουν:\nΧώρος: Θέατρο Αυλιδείας Αρτέμιδος. Διάρκεια 90΄. Είσοδος ελεύθερη.\n• Σάββατο 25 Ιουλίου 2020 Έναρξη διαδρομής: 19.00\nΠορεία στο Μεγάλο Βουνό με οδηγό τον Ελληνικό Ορειβατικό Σύλλογο Χαλκίδας.:\nΜια πορεία στο Μεγάλο Βουνό με το Ελληνιστικό τείχος του Ανηφορίτη, μια ανοιχτή\nσυζήτηση για την ιστορία της περιοχής και τις μεταβολές πληθυσμών που αναγκάστηκαν να ζήσουν ¨παρά τόπον¨ λόγω των κατακτητών ανά διαφορετική χρονική περίοδο.\nΣημείο συνάντησης: κόμβος Τσιμεντάδικου,\nΒαθμός δυσκολίας της διαδρομής: 1, ήπια κλίση, μικρή διάρκεια (περίπου 60΄) εύκολη διαδρομή.\nΓια πρόσθετες πληροφορίες και την απαραίτητη προκράτηση στο τηλ. 6944328076\n• Κυριακή 26 Ιουλίου 2020 ώρα έναρξης 21.00\nL.V.Beethoven, 250 χρόνια από τη γέννησή του με τη “Sinfonietta Αθηνών”\nΗ “Sinfonietta Αθηνών” (οκταμελές σύνολο εγχόρδων) με Μαέστρο τον μουσουργό Γιώργο Αραβίδη θα παρουσιάσει το εμβληματικό 2ο κοντσέρτο για πιάνο και ορχήστρα του L.V.Beethoven, αφιέρωμα στον παγκόσμιο εορτασμό των 250 χρόνων από την γέννησή του.\n1. "Ωδή στη χαρά" Μεταγραφή, A.W.Benoy\n2. Θέμα και παραλλαγές στην 9η συμφωνία, Λευτέρης Τζωρτζάκης\n3. Κοντσέρτο για Πιάνο και Ορχήστρα αρ. 2\nΜεταγραφή για ορχήστρα εγχόρδων,Vincenz Lachner\nΣολίστ : Δημήτρης Φαρμάκης\nΧώρος: Θέατρο Αυλιδείας Αρτέμιδος. Διάρκεια 60΄. Είσοδος ελεύθερη.\n• Τρίτη 28 Ιουλίου 2020 ώρα έναρξης 21.00\nBodyterranean –The show Music without instruments\nΜετά τις sold out παραστάσεις του προηγούμενου χρόνου ο Simone Mongelli και η ομάδα του παρουσιάζουν το Bodyterranean, στο θέατρο Αυλιδείας Αρτέμιδος. Ένα έργο βασισμένο στο ομώνυμο άλμπουμ που ο Ιταλός καλλιτέχνης εξέδωσε στο τέλος του 2016, αποτέλεσμα μίας μακρόχρονης έρευνας πάνω στο πάντρεμα της σύγχρονης γλώσσας της Body Music με την αρχαία γλώσσα της παράδοσης της Ελλάδας και της Ιταλίας, όπου χρησιμοποίησε αποκλειστικά τους ήχους του σώματος και της φωνής. Το Bodyterranean είναι μία πλούσια, δυναμική παράσταση, σύγχρονη και πρωτοποριακή, που συνδυάζει ρυθμό και κίνηση, μουσική και θέατρο, χωρίς κανένα άλλο μέσο, εκτός από το ίδιο το ανθρώπινο σώμα.\nΧώρος: Θέατρο Αυλιδείας Αρτέμιδος. Ώρα έναρξης 21.00. Διάρκεια 70’ . Γενική είσοδος: 12 ευρώ\n• Πέμπτη 30 Ιουλίου 2020\n• Παρασκευή 31 Ιουλίου 2020\n• Κυριακή 2 Αυγούστου 2020 ώρα έναρξης 21.00\nΑναχώρηση από την Ωγυγία\nΡαψωδία ε – Ομήρου Οδύσσεια\n• Σάββατο 1 Αυγούστου 2020 ώρα έναρξης 21.00\nΟ Σταμάτης Κραουνάκης, η Σπείρα και φίλοι μουσικοί\nΟ Σταμάτης Κραουνάκης, η Σπείρα και φίλοι μουσικοί έρχονται στο θέατρο Αυλιδείας Αρτέμιδος και παίζουν για σας. Φέρνουν τον ήχο, φέρνουν τα όργανα… εσείς φέρτε την καλή σας διάθεση και την αγάπη σας. Με αποστάσεις υγιεινής, αλλά χωρίς κοινωνικές αποστάσεις, με οδηγό τη μαγική δύναμη της μουσικής θα ενωθούμε σε μια παρέα λυτρωτική.\nΧώρος: Θέατρο Αυλιδείας Αρτέμιδος. Διάρκεια 180’, χωρίς διάλειμμα.\nΓενική είσοδος: 15 ευρώ, δωρεάν για παιδιά έως 12 ετών\n• Σάββατο 18 Ιουλίου -Κυριακή 2 Αυγούστου 2020\n► [GRAVE] Βίντεο-προβολή, εγκατάσταση της Ελένης Μουστάκα\nΗ προβολή πραγματεύεται την πορεία του σύγχρονου ανθρώπου μέσα από τη διαρκή αναζήτηση του ζην και όχι του ευ ζην, προς την ανυπαρξία. Είναι ένα έργο «σιωπηλό», χωρίς περιττές ή υπερβολικές κινήσεις. Είναι ένας τόπος «σιωπής», που μας επιτρέπει να σταθούμε και να στοχαστούμε μετατρέποντας την προβολή σε ιεροτελεστία. Σαν ένα ταξίδι στο χρόνο, σε μια διαφορετική διάσταση, ο θεατής καλείται να «ανακαλύψει» την συλλογιστική του δημιουργού, και να προβληματιστεί.\n• Σάββατο 18 έως Τετάρτη 22 Ιουλίου 2020\n►Αναζητώντας τοπίο, έκθεση ζωγραφικής του Παναγιώτη Αγαλιώτη\n«Εάν τίποτα δεν θέλω να αλλάξει , ίσως έχω βρει την ιδανική συνθήκη ζωής. Εάν έχω πάψει να αναζητώ ίσως έχω βρει τον ιδανικό τόπο. Εάν συνεχίζω να ζω αναζητώντας δεν μπορεί παρά μια ενθουσιώδης διάθεση να με συνδέει με τον τόπο και τον χρόνο. Στην έκθεση ζωγραφικής παιδιά ψάχνουν κοχύλια, περιεργάζονται τη στεριά δίπλα στη θάλασσα, τα τοπία έχουν φωτεινά χρώματα και ίσως όλα να είναι διάσπαρτες εικόνες μιας εκδρομής. Ζωγραφίζοντας , αναζητώ τον ενθουσιασμό για την ανακάλυψη ενός «νέου τόπου», αυτόν τον ενθουσιασμό του παιδιού που ανακαλύπτει κάτι τριγυρίζοντας από εδώ κι εκεί».\nΧώρος: Κόκκινο Σπίτι Ώρες επίσκεψης: 19.00-22.30 Είσοδος: ελεύθερη\n• Παρασκευή 24 έως και την Τετάρτη 29 Ιουλίου 2020\n► « Παρά-μυθώ»\nΗ Ε.Π.Α.Ψ.Υ. ( Εταιρεία Περιφερειακής Αποκατάστασης και Ψυχικής Υγείας ) και οι Στεγαστικές Μονάδες Ψυχοκοινωνικής αποκατάστασης Εύβοιας παρουσιάζουν κάτω από τον γενικό τίτλο\n«Παρά-μυθώ», δρώμενα και φωτογραφική έκθεση.\nΕγκαίνια : Παρασκευή 24 Ιουλίου, ώρα 20.00\n• Περιλαμβάνονται δύο φωτογραφικές εκθέσεις με έργα των Θοδωρή Νικολάου και Κατερίνας Στούπα.\n• Εικαστική έκθεση με έργα των ενοίκων, υπό την καθοδήγηση της εικαστικής ψυχοθεραπεύτριας Κλεοπάτρας Κουβέλη.\n• Μαγνητοσκοπημένο θεατρικό απόσπασμα βασισμένο στην ελληνική ταινία «Η Σοφερίνα», με πρωταγωνιστές του Ξενώνα Χαλκίδας, υπό την καθοδήγηση της ηθοποιού Ιωάννας Μερκουριάδου.\n• «Ψυχής Τόπος», Εργαστήρι εικαστικής θεραπείας, διάρκειας μίας ώρας, υπό την καθοδήγηση της Εύας Ταυρή, την Δευτέρα 27/7 & την Τρίτη 28/7 στις 11.00.\nΧώρος: Κόκκινο Σπίτι Ώρες επίσκεψης: 11.00- 13.00 το πρωί και 18.00 – 20.00 το απόγευμα. Είσοδος: ελεύθερη\nΓια τη συμμετοχή στο εργαστήρι απαραίτητη η προκράτηση στην ιστοσελίδα του φεστιβάλ https://bm-festival.com/\n• Παρασκευή 24 έως Τετάρτη 29 Ιουλίου 2020\n► Εικόνες παρά τόπον\nΦωτογραφίζοντας την εποχή της απόστασης\nΑπό την άνοιξη βιώνουμε μια παρά τόπον κατάσταση. Οι φωτογράφοι της Ομάδας Είδωλα επί 8 καταγράφουν με τις εικόνες τους τον εκτοπισμό από την καθημερινότητα και τη συνθήκη του εγκλεισμού και της απόστασης. Ο φακός λειτουργεί ως εργαλείο ανάγνωσης μιας πρωτόγνωρης κατάστασης, αλλά και ως μέσο επανασύνδεσης με τη ζωή, η οποία, παρά τόπον, επιμένει.\nΟμάδα Είδωλα επί 8\nΕπιμέλεια – συντονισμός: Θοδωρής Νικολάου\nΦωτογραφίες: Χρήστος Λαζίδης, Γιάννης Μαλαντάρας,Μαίρη Μουρσελλά,\nΖησούλα Ντάσιου,Ρούλα Παπαζήση,Βασιλική Τσάκου\nΚείμενα: Βίκη Μόσχου\nΧώρος: Αίθουσα Αριστοτέλης, Δημαρχείο Χαλκίδας\nΏρες επίσκεψης: 20.00-23.00 Είσοδος: ελεύθερη\n• Κυριακή 19 Ιουλίου & Δευτέρα 20 Ιουλίου 2020\n► "Το γαλάζιο όνειρο" Θέατρο Σκιών για μεγάλα παιδιά και ενήλικες\nΈλενα Γλωσσιώτη και οι παραμυθάδες Γλάροι\nΈνα μικρό ξερό δεντράκι μεγαλώνει μόνο σε μια έρημο. Μα η αγάπη θα το κάνει να βγάλει φύλλα. Φύλλα γαλάζια σαν το γαλάζιο ουρανό. Ο Ζαφίρ, ο μικρός βεδουίνος, θα συναντήσει το όνειρό του εκεί. Η μοναξιά θα μικρύνει και το γαλάζιο όνειρο θ' αναδυθεί στον ξερότοπο."Το γαλάζιο όνειρο"είναι μια ιστορία της Χαλκιδαίας συγγραφέως Έλενας Γλωσσιώτη και τη ζωνανεύει συντροφιά με την ομάδα παραμυθάδων "Γλάροι". Ένα γαλάζιο όνειρο για τον καθένα μας, μέσα από το μυστηριακό πάντρεμα της αφήγησης, της μουσικής και του θεάτρου σκιών.\nΣυντελεστές: Γλωσσιώτη Έλενα και παραμυθάδες Γλάροι (Σοφικίτης Γιάννης. Κατσαρή Μαριλού)\nΑριθμός θεατών: 30 άτομα\nΤόπος: Κόκκινο σπίτι. Διάρκεια : 30 λεπτά\nΠροτεινόμενη συνεισφορά: 4 ευρώ. Απαραίτητη η προκράτηση στην ιστοσελίδα του φεστιβάλ https://bm-festival.com/\n• Κυριακή 2 Αυγούστου 2020\n►Ξημέρωμα στην Αυλίδα.\nΜια πορεία από το ιερό στην ιεροσυλία.\nΓια το ιερό και το ιερόσυλο που όλοι κουβαλάμε. Σαν σακί...\nΣύλληψη: Θεατρική ομάδα Rektis\nΣυντελεστές: Γεωργία Καρλατήρα, Ελένη Δημητριάδη, Κώστας Αυγερινόπουλος\nΏρα: 06:00 π.μ.\nΧώρος: Θέατρο Αυλιδείας Αρτέμιδος Διάρκεια 45’ Είσοδος με ελεύθερη συνεισφορά.\nΛόγω των υγειονομικών μέτρων απαραίτητη η προκράτηση στην ιστοσελίδα https://bm-festival.com/\nTEASER BIO-MECHANICAL FESTIVAL: https://youtu.be/OWtx2fwTZX8?t=2\n4ο Bio-Mechanical Festival\nΤηλέφωνο Επικοινωνίας: 697 216 2440\nΟλοκληρωτική καταστροφή στα Ψαχνά. Οι κάτοικοι σηκώνουν τα χέρια ψηλά. (φωτο και video)\nΤις πληγές τους μετράνε οι κάτοικοι στο Λευκαντί του Δήμου Χαλκιδέων. (φωτο και video)\nΕύβοια: Συγκλονίζουν οι μαρτυρίες των πολιτών στα Ψαχνά (φωτο & video)\nΒρέθηκε ο οδηγός που είχε εγκαταλείψει στην μέση του δρόμου 17χρονη\nΟλοκληρωτική καταστροφή στα Ψαχνά. Σε απόγνωση βρίσκονται οι κάτοικοι\nΤις πληγές τους μετράνε οι κάτοικοι στο Λευκαντί του Δήμου Χαλκιδέων


Μεταξάδες: Οι Special Olympics, η φλόγα, η συγκίνηση, μια ωραία τελετή, μια βαριά προσβολή... η υποστολή της Ελληνικής σημαίας και η οργή...\nΟι Special Olympics, η φλόγα, η συγκίνηση, μια ωραία τελετή, μια βαριά προσβολή... η υποστολή της Ελληνικής σημαίας και η οργή...\nΉταν όμορφα, ήταν συγκινητικά και ήταν κατανυκτικά... είναι τιμή, είναι ευλογία και είναι καμάρι να ξεκινά η φλόγα της πίστης της αγάπης και της ελπίδας από μια μικρή και ξεχασμένη πόλη σαν τις Φέρες.\nΉταν μια μεγάλη μέρα και ήταν μιά ωραία και συγκινητική τελετή...\nΤο χρονικό της ξεφτίλας έχει ως εξής: ...»\nΣτο αναψυκτήριο κάποιοι από τους ανθρώπους που δραστηριοποιούνται στο Δέλτα πίνουν τον καφέ τους. Ανάμεσά τους κι ένας από τους βαρκάρηδες του ΤΚΔΦ, που θα έπαιρνε μέρος στην περιφορά της φλόγας.\nΣτην είσοδο του καταστήματος υπάρχουν δύο ιστοί, που πάνω τους κυματίζουν η Ελληνική σημαία και μία άλλη με το έμβλημα του Δήμου Φερών.\nΕξαγριωμένοι οι ντόπιοι του λένε πως δεν θα επιτρέψουν να συμβεί κάτι τέτοιο, πως η σημαία αποκλείεται να κατεβεί από το κέντρο του Δέλτα και απειλείται σύρραξη.\nΠροτείνουν να αναρτηθεί η Πολωνική σημαία κάτω από την Ελληνική ή μαζί με την σημαία των Special Olympics.\nΟ υπάλληλος της δημαρχίας επικοινωνεί με προϊστάμενό του και παίρνει εντολή να προχωρήσει στην αλλαγή.\nΟι ντόπιοι το απαγορεύουν και τα πνεύματα έχουν οξυνθεί επικίνδυνα.\nΑναρτήθηκε από Metaxades στις 12:15 π.μ.\nΦωτογραφίες Δέλτα Έβρου


Crossing Pindos - outdoor-activities.gr\nOι χιονορακέτες είναι μια παλιά ανθρώπινη «πατέντα» και χρησιμοποιήθηκε πολύ κυρίως στις βόρειες χώρες (Σκανδιναβία, Αλπικές χώρες, ορεινά Βαλκάνια) αλλά και σε πάρα πολλές περιοχές της ορεινής Ελλάδας. Οι κατασκευές ποικίλουν, συνήθως ήταν από ξύλο κρανιάς ή άλλο ευκαμπτο χλωρό ξύλο, το οποίο σχημάτιζε ένα κύκλο. Μεσα σε αυτό το κύκλο δενόταν σκοινί σχηματίζοντας καρέ, τετράγωνα, με σχετικά πυκνή ύφανση. Φορώντας το στα πόδια, οι μετακινήσεις στα χιόνια γινόταν πιο εύκολα γιατί απλά δεν βουλιάζαν. Χρησιμοποιήθηκε κυρίως από κυνηγούς στις περιοχές μας. Το όνομα χιονορακέτα το πήρε φυσικά από το σχήμα που μοιάζει με ρακέτα. Σήμερα βέβαια έχει γίνει μια αρκετά διάσημη δραστηριότητα στο εξωτερικό, επιτρέποντας απλούς χειμερινούς πεζοπόρους να απολαύσουν πεζοπορίες στο χιόνι, χωρίς ιδιαίτερες τεχνικες δυσκολίες!Το έντονο φως απο μια σπάνια πανσέληνο μας βρίσκει με χιονορακέτες στα Αλπικά λιβάδια στην λίμνη της Βασιλίτσας!\nΠαρασκευή 23 Φλεβάρη,\nσυνάντηση στο χιονοδρομικό κέντρο όπου και διανυκτερεύουμε σε ένα από τα καταφύγια. (Θα ανακοινωθεί σύντομα)\nΤο πρωί μεταφερόμαστε στο χωριό Αβδέλα με στόχο και κατάληξη το χιονοδρομικό κέντρο Βασιλίτσας. Η διαδρομή μας βάζει για τα καλά στα «βαθειά», αφού ανηφορίζει , ανάμεσα από συστάδες οξυάς, και πεύκων. Ανηφορίζουμε με κατεύθηνση, βόρεια, βορειοδυτικά προς την ψηλότερη κορυφή της Βασιλίτσας στα 2249μ. Το ίχνος που ακολουθούμε είναι μια παραλλαγή του διεθνούς μονοπατιού Ε6, το οποίο «πατάει» στα χνάρια παλιού κτηνοτροφικού μονοπατιού, που χρησιμοποιήθηκε κατά κόρον από τους βοσκούς της περιοχής. Από την κορυφή της Βασιλίτσας έχουμε υπέροχη θέα προς την Ήπειρο και τα βουνά του Σμόλικα της Τύμφης, αλλά και προς Μακεδονία, όπου δεσπόζει ο Όλυμπος. Η κατάβαση γίνεται από της κορυφογραμμή της Βασιλίτσας, με κατευθηνση το χιονοδρομικό.\nΔιαρκεια 6-7 ώρες\nΗ επόμενη μέρα μας βρίσκει να ανηφορίζουμε για την άγνωστη σχετικά κορυφή της Γομάρας στα 2177. Η διαδρομή ξεκινάει με θέα την επιβλιτηκή Τύμφη, και μέσα από τα αιωνόβια ρόμπολα, καταλήγει στο παλιό πυροφυλάκιο της κορυφής. Καθόλου τυχαία η επιλογή του σημείου για τον έλεγχο των πυρκαγιών αφού ένα μεγάλο κομματι της Ελλάδας διακρίνεται από την κορυφή. Στη συνέχεια, από την όμορφη και καλοσχηματισμένη κορυφογραμμή της Γομάρας, κατευθηνόμαστε προς τον «Σταυρο» και στο ύψωμα «Ανιτσα» όπου έγιναν ιστορικές μάχες στην περίοδο του εμφύλιου πόλεμου. Μεταφερόμαστε στη Σαμαρίνα για να κλείσει αξιοπρεπώς το διήμερο μας!\nΔιαρκεια 5-6 ώρες\nΕπικοινωνία 6978845232 και info@compassadventures.gr https://www.facebook.com/events/1634392896616921/\nΤιμή 130 ευρώ ανα άτομο.\nΠεριλαμβανει, 2 διανυκτερευσεις στο ΧΚ Βασιλίτσας σε ένα από τα δύο καταφύγια, μεταφορές προς το σημείο εκκίνησης, και από το σημείο τερματισμού στο χιονοδρομικό, συνοδό βουνού, εξοπλισμό για 2 μέρες (χιονορακκέτες, γκέτες, μπαστούνια)\nΑδιάβροχα, χειμερινά, ρούχα.\nΔεν χρειάζεται εμπειρία χειμερινού βουνού, καθώς οι διαδρομές είναι προσεκτικά επιλεγμένες και δεν θα περπατήσουμε σε απότομα, αλπικά πεδία. Άλλωστε με τις χιονορακέτες μπορούμε να κινηθούμε μόνο σε ομαλές κλίσεις. Το περισσότερο της διαδρομής είναι σε δάση και ήπιες κλίσεις! Εμπειρία στην πεζοπορία χρειάζεται, καθώς και μια μέτρια φυσική κατάσταση, αφου τα περπατήματα έχουν διάρκεια 5-6 ώρες.\nActivities Bungy Jumping Canyoning Cycling Free Fall Golf Hiking Jet Ski Other Other Races Running Ski / Snowboard Swimming Triathlon


Skullgirls Android - Δωρεάν Λήψη της Εφαρμογής\n" Ένα συναρπαστικό RPG με υπέροχους χαρακτήρες\t"\nΚύρια Χαρακτηριστικά του Skullgirls\nΣκόπος του Παιχνιδιού: Το Skullgirls είναι ένα πολεμικό παιχνίδι με γραφικά 2D για RPG. Το παιχνίδι σας προσφέρει μια περιπέτεια μοναδικών χαρακτήρων, τους οποίους μπορείτε να συλλέξετε, να ενισχύσετε και να προσαρμόσετε για την αναζήτηση της Skullgirl. Δράση και μυστήριο τυλιγμένα σε μια εξαιρετική ιστορία.\nΠώς να παίξεις: Επιλέξτε μια ομάδα με έναν ή περισσότερους χαρακτήρες. Αφού επιλέξετε μαχητές σας, έχετε στη διάθεσή σας μια σειρά από κινήσεις και συνδυασμούς επιθέσεων που σας δίνει μια ατελείωτη σειρά από διαφορετικές στρατηγικές για να μπείτε στην περιπέτεια και να πολεμήσετε στις μάχες.\nΕπιλογές Παιχνιδιού: - Ιστορία: ακολουθήστε την περιπέτεια και κερδίστε τον κακό. - Μάχη με κατορθώματα: Προκαλέστε χρήστες και ξεκλειδώστε νέα χαρακτηριστικά. - Ημερήσιοι Αγώνες: ξεπεράστε όλες τις προκλήσεις για ανταμοιβές. - Εκπαίδευση: εξασκηθείτε για να γίνετε καλύτεροι σε αυτήν την RPG πρόκληση.\nΓραφικά: Το Skullgirls παίζεται σε ένα σκοτεινό ρετρό στυλ που θυμίζει τις κονσόλες παιχνιδιών της δεκαετίας του περιβάλλοντος. 2D εικόνες, που δίνουν κομψότητα και δύναμη στο παιχνίδι. Σίγουρα θα απολαύσετε τα πολύ καλά εικονογραφημένα σκηνικά.\nΗχος: Αυτές οι μάχες, καθώς επίσης και τα άριστα ηχητικά εφέ στους αγώνες, έχουν ένα soundtrack της Michiru Yamane, γνωστής για τη δουλειά της στο Castlevania: Symphony of the Night.\nΠροϋποθέσεις εγκατάστασης: Απαιτεί 79M ελάχιστου χώρου ελεύθερης μνήμης και Android 4.1 και πάνω.\nΧρήσιμα κόλπα Skullgirls\nΒεβαιωθείτε πως συμμετέχετε σε αγώνες ή καθημερινά γεγονότα. Έτσι, μπορείτε να πάρετε «κειμήλια», να αγοράσετε πολύτιμους λίθους, που τα παίρνετε δωρεάν στις ημερήσιες εκδηλώσεις. Τα κειμήλια θα σας βοηθήσουν να ξεκλειδώσετε νέους χαρακτήρες και επιθέσεις.\nΜπορείτε να χρησιμοποιήσετε διαφορετικά χτυπήματα στη μέση ενός συνδυασμού, για να κάνετε μια καλή επίθεση, και να βελτιώσετε τον αγώνα σας.\nΘΕΤΙΚΑ για Skullgirls\nΠροσαρμοσμένο στο πρωτότυπο με βελτιωμένα γραφικά και ήχο.\nΡευστός ρυθμός και πολλή δράση.\nΜικρή δημοσιότητα και υποχρεωτική αγορά.\nΕξαιρετικά γραφικά και ατμόσφαιρα.\nΑΡΝΗΤΙΚΑ για Skullgirls\nΗ σύνδεση στο Internet είναι απαραίτητη για να παίξετε.\nΣας αρέσει Skullgirls;\nMMORPG\tΤοπ παιχνίδια Φεβρουαρίου\nΣτιγμιότυπα του Skullgirls\t: Δείτε τις φωτογραφίες\nΕρωτήσεις και γνώμες για Skullgirls\nΚατηγορία\t: Παιχνίδια Android, Παιχνίδια Δράσης\nΜέγεθος\t: 79M\nΚατασκευαστής\t: Autumn Games, LLC\nEκδοση\t: 3.0.3\nΤελευταία ενημέρωση στις:\t15-01-2019\nΚορυφαίες λήψεις\tΠαιχνίδια Δράσης\nΕίστε φανατικοί gamers; Αναρωτιέστε ποια είναι τα καλύτερα παιχνίδια όλων των εποχών για το Android σας; Ρίξτε μια\t... περισσότερα\nΤα πιο συναρπαστικά παιχνίδια του 2018 για Android!\nΕίστε φανατικοί gamers; Δοκιμάζετε όλες τις νέες κυκλοφορίες στο Android σας; Τα παρακάτω παιχνίδια είναι για\t... περισσότερα\nΤα Καλύτερα Παιχνίδια του Μαρτίου: PUBG Mobile, Sky Kingdoms\nΑν σας αρέσει να παίζετε παιχνίδια στο Android σας, το άρθρο αυτό είναι για εσάς! Η ομάδα του AndroidList αναζητά\t... περισσότερα


Shangri-la, Σατανούγκα - Κριτικές εστιατορίων - TripAdvisor\nΝο 216 από 687 Εστιατόρια - Σατανούγκα\n14 E 7th St, Σατανούγκα, TN 37402-1901\nΛογικές τιμές, καλό φαγητό και καλή εξυπηρέτηση. Κάτσαμε στο μπαρ και είχε πολλές παραγγελίες σούσι. : )\nRocky Face, Τζόρτζια\nΚαλό σούσι. Χαλαρό περιβάλλον.\nΤο λάτρεψα. Πρόκειται για έναν εύκολο και μόλις λίγο περισσότερο από ό,τι κρύβεται η κύρια σέρνεται στο Chattanooga. Το σούσι ήταν όλα θαυμάσια. Είχα καλή φιλέτων τόνου, σολομού, red snapper, χέλι και yellowtail. Η μεγάλη νικήτρια εδώ ήταν το ό,τι μπορείτε να φάτε επιλογή. Απεριόριστης...κατανάλωσης επιλογή με τόση ποικιλία! Σίγουρα αξίζει τον κόπο. Εκτίμησα επίσης ότι αυτό το μέρος δεν είναι όπως awkwardly διακοσμημένα με άλλα εστιατόρια στο είδος της.Περισσότερα\nΑυτό είναι ένα δημοφιλές μεσημεριανό τοποθεσία στο χώρο εργασίας μου. Το φαγητό είναι αρκετά τυπικό, αλλά έχει επίσης ένα σούσι μπαρ το οποίο είναι ένα χτύπημα με τους συναδέλφους μου. Δεν υπάρχει αρκετός χώρος και προσφέρει μπουφέ πρωινού, καθώς και ειδικών παραγγελιών, η οποία είναι...πολύ βολικό. Είναι πολύ καθαρά και έχουν άσπρη σάλτσα (το αγαπημένο μου) .Περισσότερα\nΕξαιρετικό φαγητό πραγματικά γρήγορα\nΤο φαγητό είναι πάντα ζεστό, καθαρό και η εξυπηρέτηση είναι γρήγορος. $ 5 μπορεί να σας ένα υπέροχο γεύμα. Το σούσι είναι φρέσκα και να πεθαίνουν. Σε εξαιρετικές τιμές για μεσημεριανό γεύμα της ημέρας τις καθημερινές.\nΠεντανόστιμα, αλλά περίεργο\nΟ σύντροφός μου και εγώ ήμασταν πραγματικά πεινασμένοι μετά από επίσκεψή του ενυδρείου για λίγες ώρες, γι' αυτό αποφασίσαμε να πάμε εκεί επειδή ήταν κοντά. Το φαγητό ήταν πολύ καλύτερα από ό,τι ο μέσος όρος κινέζικο εστιατόριο, και οι μερίδες ήταν πραγματικά μεγάλο! $ 8.... 95 για μια μεγάλη πινακίδα κοτόπουλο & το μπρόκολο. Το σούσι ήταν $ 1 . 95 κάθε και ο σύντροφός μου είπε ότι ήταν καλό. Αλλά, ξέχασαν τόσο από τους κυλίνδρους αυγών και έφερε ο σύντροφός μου sashimi αντί για σούσι μετά εκείνος εξηγούνται σαφώς τι ήθελε. Όταν είπε ο τους ώστε δεν ήταν σωστή, η σερβιτόρα είπε κάτι για να μας στην κινεζική και έφυγε. Οι κοίταζε επίμονα μας και φέρνουν σούσι και εξήγησε τη διαφορά για εμάς. Ήταν πραγματικά περίεργη.Περισσότερα\nΚείμενο, το φαγητό\nΤο φαγητό ήταν πραγματικά νόστιμο και άφθονο. Το σούσι ήταν καταπληκτικό. Φτάσαμε πολύ φαγητό είχαμε να σύρετε έναν άλλο πίνακα. Κακό ήταν, φάγαμε όλα.\nΤο Shangri - La είναι ένα κρυφό διαμάντι. Οι φίλοι μου εισήγαγε μου, και σήμερα είναι η τέταρτη επίσκεψη. Προσφέρουν εξαιρετικό φαγητό και φιλικό προσωπικό. Δεν ξέρω πώς αυτό το μέρος είναι άδειο κάθε φορά που επισκέπτεστε την τοποθεσία.\nΔεν περίμενα το ποσό των τροφίμων, και την ποιότητα. Σούσι ήταν μία από τις καλύτερες στην πόλη, καθώς και το εύρος των στοιχείων μενού δεν θα σας απογοητεύσει.\nΣας παρακαλώ να υποστηρίξετε αυτό το εστιατόριο\nΠερπατήσαμε στο Shangri-la μετά που είδα υπογράφουν σκάφους και ανέβηκαν στο Trip Advisor. Όλα όσα έφαγα ήταν εξαιρετικό. Σούπα Miso, γαρίδες tempura, τηγανητό χοιρινό ντάμπλινγκ, ένα μικρό μαγειρευτεί γαρίδας κότσο στα μαλλιά και πολλές πλάκες sashimi επιδέξια παρασκευασμένα από Leo (είχα παρακαλέσει να χρησιμοποιήσει την...κρίση και να μου δώσει το καλύτερο που είχε για την ημέρα) όλα αυτά συνοδεύαμε από κινέζους μπύρας. Θα ήθελα περισσότερο αλλά ήταν γεμάτο. $17,95 για ό,τι μπορείτε να φάτε συν $3,95 για το "εξωτικό" μπίρα ήταν το καλύτερο για την αγορά τροφίμων στην Αμερική. Τώρα για το κακό μέρος, εστιατόριο ανοιχτό για ένα έτος και για αυτό2011 νύχτα τον Αύγουστο σε 7:30 ήμουν ο μόνος στο εστιατόριο. Ανάβουν Chattanooga και τουριστικές, υποστήριξη σε αυτό το μέρος έτσι ώστε να παραμένει ανοικτή. Ανεξάρτητα από την λογική τιμή, το φαγητό είναι ισοδύναμο με το ιαπωνικό φαγητό κέντρα στη δυτική ακτή. Χάρη Leo και Shangri-la προσωπικό για ένα υπέροχο γεύμα και ανυπομονώ να επιστρέψω στο Chattanooga.Περισσότερα\nAsian Food γρήγορη και φθηνή\nΑυτός ο γρήγορος σερβίρουν restaurant διαθέτει κινέζικο σερβίρει γραμμή και ένα μικρό μπαρ που σερβίρει σούσι. Εξαιρετική αξία με συνδυασμό πακέτο για $6 με ποτό. Περιορισμένη επιλογή, αλλά διαθέτει όλα τα κύρια διαμονές κοτόπουλο πιάτα, το βόειο κρέας, πιάτα και happy family - όλα σερβιρισμένα...με ρύζι ή ζυμαρικά. Καθαρό και άνετο σε χαλαρή ατμόσφαιρα.Περισσότερα\nΚοντινά ξενοδοχείαΔείτε και τα 98 ξενοδοχεία (Σατανούγκα)\nΔιεύθυνση: 14 E 7th St, Σατανούγκα, TN 37402-1901\nΑριθμός τηλεφώνου: +1 423-266-1521


Big Business - Eurobank/Ανάλυση: Ενισχύεται για 6ο συνεχές έτος η απασχόληση στην Ελλάδα - Πάνω από το στόχο τα έσοδα του Προϋπολογισμού\nEurobank/Ανάλυση: Ενισχύεται για 6ο συνεχές έτος η απασχόληση στην Ελλάδα - Πάνω από το στόχο τα έσοδα του Προϋπολογισμού\nΠέμπτη, 09 Ιανουαρίου 2020 17:42\nΜε την συνεχή ενίσχυση της απασχόλησης και με τα στοιχεία εκτέλεσης του προϋπολογισμού ασχολούνται οι ειδικοί της τράπεζας Eurobank στο οικονομικό δελτίο «7 Ημέρες Οικονομία» αυτής της εβδομάδας.\nΣύμφωνα με την τριμηνιαία έρευνα εργατικού δυναμικού της Ελληνικής Στατιστικής Αρχής (ΕΛΣΤΑΤ), η απασχόληση στην Ελλάδα κινήθηκε ανοδικά για 6ο έτος στη σειρά στο διάστημα Ιανουαρίου – Σεπτεμβρίου 2019 (μέσος όρος 1ου – 3 ου τριμήνου, βλέπε Σχήμα 1), ασκώντας θετική επίδραση στο διαθέσιμο εισόδημα των νοικοκυριών. Συγκεκριμένα, ανήλθε στα 3.914,1 χιλιάδες άτομα, ενισχυμένη κατά 2,3% ή 88,0 χιλιάδες άτομα σε σύγκριση με την αντίστοιχη περίοδο του προηγούμενου έτους. Σε σχέση με τον πυθμένα της περιόδου της ελληνικής κρίσης, ο αριθμός των απασχολούμενων ατόμων παρουσιάζει συνολική αύξηση κατά 11,1% ή 389,8 χιλιάδες άτομα, ωστόσο εξακολουθεί να αποκλίνει σημαντικά από τα προ κρίσης επίπεδα κατά -15,2% ή -700,6 χιλιάδες άτομα.\nΣε επίπεδο κλάδων οικονομικής δραστηριότητας, η εκπαίδευση, ο τουρισμός, η μεταφορά και αποθήκευση, η μεταποίηση, η δημόσια διοίκηση, άμυνα και υποχρεωτική κοινωνική ασφάλιση, η ενημέρωση και επικοινωνία και οι επαγγελματικές, επιστημονικές και τεχνικές δραστηριότητες συνεισέφεραν θετικά και υψηλά στην ενίσχυση της απασχόλησης στο διάστημα Ιανουαρίου – Σεπτεμβρίου 2019 (βλέπε Σχήμα 2). Η αύξηση του αριθμού των εργαζομένων σε εξωστρεφείς κλάδους της οικονομίας όπως αυτοί του τουρισμού και της μεταφοράς και αποθήκευσης (κυρίως ναυτιλία), συνδέεται με την ετήσια άνοδο των εξαγωγών υπηρεσιών κατά 10,8% την περίοδο 1ο – 3 ο τρίμηνο 2019. Επιπρόσθετα, παρά την επιβράδυνση των εξαγωγών αγαθών στο 3,3% από 8,5% πέρυσι λόγω της δυσμενούς οικονομικής συγκυρίας διεθνώς, ο κλάδος της μεταποίησης παρουσίασε ανθεκτικότητα με τους αντίστοιχους δείκτες παραγωγής και απασχόλησης να ενισχύονται κατά 1,7% και 5,1% ή 18,1 χιλιάδες άτομα αντίστοιχα. Τα προαναφερθέντα αποτελέσματα αντανακλώνται σε έναν βαθμό στην πορεία του δείκτη PMI μεταποίησης. Ο τελευταίος από τον Ιούνιο 2017 και έπειτα λαμβάνει τιμές σταθερά υψηλότερες του ορίου μεγέθυνσης-συρρίκνωσης των 50 μονάδων δείκτη (μέσος όρος Ιουνίου 2017 – Δεκεμβρίου 2019: 53,6 μονάδες δείκτη).\nΓια το σύνολο της εξαετίας 2013-2019 (μέσος όρος 1ου – 3 ου τριμήνου) ο κλάδος του τουρισμού αποτέλεσε τον αδιαφιλονίκητο πρωταθλητή στη δημιουργία θέσεων εργασίας παρουσιάζοντας καθαρή ενίσχυση της τάξης των 123,0 χιλιάδων ατόμων ή 47,0%. Στη 2η θέση βρίσκεται ο κλάδος του εμπορίου, στην 3η αυτός της μεταποίησης και στην 4η και 5η θέση συναντάμε δύο κλάδους των οποίων οι υπηρεσίες παρέχονται κυρίως από τον δημόσιο τομέα (εκπαίδευση και υγεία & κοινωνική μέριμνα). Προσθέτοντας σε αυτούς τον κλάδο της δημόσιας διοίκησης και άμυνας, τότε η ενίσχυση της απασχόλησης στο σύνολο των κλάδων που σχετίζονται άμεσα με τον δημόσιο τομέα ήταν 101,5 χιλιάδες άτομα ή 12,5%, δηλαδή στη 2 η υψηλότερη θέση μετά τον τουρισμό. Τέλος, οι κλάδοι που κατέγραψαν πτώση στην απασχόληση την τελευταία εξαετία ήταν αυτοί των κατασκευών, των χρηματοπιστωτικών και ασφαλιστικών δραστηριοτήτων και της γεωργίας, δασοκομίας και αλιείας.\nΑπό την πλευρά των δαπανών, καταγράφηκε συγκράτηση έναντι του στόχου της τάξης των €1.885 εκατ. (τροποποιημένη ταμειακή βάση, €46.508 εκατ. σε σύγκριση με τον στόχο των €48.392 εκατ.). Η διαφορά αυτή οφείλεται κατά κύριο λόγο α) στην υποεκτέλεση του Προγράμματος Δημοσίων Επενδύσεων (ΠΔΕ) κατά €881 εκατ. β) στις μικρότερες έναντι του στόχου, πληρωμές οπλικών συστημάτων κατά €268 εκατ.1 γ) στην καθυστέρηση των αποδόσεων του Νοεμβρίου προς τους ΟΤΑ, οι οποίοι πληρώθηκαν στις αρχές του Δεκεμβρίου, δημιουργώντας απόκλιση ύψους €185 εκατ. και δ) στις μειωμένες μεταβιβάσεις σε λοιπά νομικά πρόσωπα εντός και εκτός Γενικής Κυβέρνησης κατά €126 εκατ. Βάσει των παραπάνω στοιχείων, το πρωτογενές αποτέλεσμα για την περίοδο Ιανουαρίου - Νοεμβρίου 2019 διαμορφώθηκε σε πλεόνασμα ύψους €6.945 εκατ., έναντι στόχου για πρωτογενές πλεόνασμα €4.715 εκατ. (ήτοι υψηλότερο πλεόνασμα κατά €2.230 εκατ.) και πρωτογενούς πλεονάσματος €4.754 εκατ. σε σχέση με το αντίστοιχο αποτέλεσμα για την ίδια περίοδο του 2018. Τέλος, το ισοζύγιο ΚΠ παρουσίασε πλεόνασμα ύψους €1.922 εκατ. έναντι στόχου για έλλειμμα €343 εκατ. (ήτοι. υψηλότερο κατά €2.265 εκατ.) και έναντι πλεονάσματος €253 εκατ. για το αντίστοιχο διάστημα του 2018.


Πώς έχασαν τη ζωή τους ο πατέρας και το 2χρονο παιδάκι του στη Χαλκιδική – Η ανατριχιαστική περιγραφή | Infokids.gr\nΑρχική > Νέα > Πώς έχασαν τη ζωή τους ο πατέρας και το 2χρονο παιδάκι του στη Χαλκιδική – Η ανατριχιαστική περιγραφή\nΟι λεπτομέρειες που γίνονται γνωστές για την τρομερή κακοκαιρία που έπληξε το νομό Χαλκιδικής την Τετάρτη το βράδυ, συγκλονίζουν.\nΟι άνθρωποι που έχασαν τη ζωή τους είναι – μέχρι στιγμής 7 – ενώ στο νοσοκομείο βρέθηκαν πάνω από 100 τραυματίες.\nΑνάμεσα στους νεκρούς και ένας μπαμπάς με το 2χρονο γιο του, οι οποίοι είχαν έρθει για διακοπές στη Χαλκιδική από τη Ρωσία.\nΝεκροί είναι ακόμα μία 54χρονη Ρουμάνα υπήκοος και το 8χρονο αγοράκι της, που καταπλακώθηκαν από στέγη σε ταβέρνα στα Νέα Πλάγια και ζευγάρι ηλικιωμένων από ανατροπή τροχόσπιτου στη Σωζόπολη.\nΜια 72χρονη νοσηλευέται σε κρίσιμη κατάσταση στο Παπανικολάου όπου νοσηλεύονται εκτός κινδύνου άλλα οκτώ άτομα. Πέντε παιδιά νοσηλεύονται στο νοσοκομείο «Γεννηματάς» ενώ δώδεκα άτομα νοσηλεύονται και στο νοσοκομείο Πολυγύρου.\nΗ τραγική ιστορία του μπαμπά και του μωρού του\nΣύμφωνα με ρεπορτάζ του Πρώτου Θέματος και δηλώσεις του δημάρχου Νέας Προποντίδας, κ. Μανώλη Καρρά, η ιστορία του 39χρονου άντρα από τη Ρωσία και του 2χρονου παιδιού του, είναι τραγική.\n«Η οικογένεια την ώρα της κακοκαιρίας πάει να προφυλαχθεί στο ξενοδοχείο όπου διέμενε. Η μητέρα με τα δύο παιδιά μπαίνει από τη ρεσεψιόν και δεν έπαθαν τίποτα. Ο πατέρας με το τρίτο παιδί της οικογένειας πάει έξω από την κεντρική είσοδο του ξενοδοχείου και πέφτει το δέντρο πάνω του!».\n«Δεν φανταζόμασταν ποτέ ότι θα είχαμε τόσο ακραία φαινόμενα στην περιοχή μας», συμπλήρωσε χαρακτηριστικά.\nΤρία είναι τα βασικά προβλήματα μία ημέρα μετά την καταστροφική κακοκαιρία που έπληξε τη Χαλκιδική, σύμφωνα με τον κ. Καρρά: «Η ηλεκτροδότηση που αποκαθίσταται σταδιακά, η υδροδότηση που αποκαθίσταται με πιο αργούς ρυθμούς, και η καθαριότητα».\nΠώς έζησε την κακοκαιρία Βρετανός τουρίστας\nH βρετανική Sun αφιέρωσε τις δηλώσεις ενός Βρετανού πατέρα δυο μικρών παιδιών, ο οποίος περιέγραψε τον αγώνα που έδωσε για να κρατήσει στη ζωή τον ίδιο και την οικογένειά του.\nΟ Πίθαμ ανέφερε πως είχε βγει μια βόλτα με τα παιδιά του στους χώρους του συγκροτήματος, όταν ξαφνικά τα πάντα σκοτείνιασαν. «Ήμασταν σε διακοπές με οικογένεια φίλων και αποφάσισα να πάω μια βόλτα με τα παιδιά και να τα πάω για ύπνο, ενώ την ίδια στιγμή η γυναίκα μου είχε πάει για ένα ποτό. Ο καιρός ήταν εξαιρετικός, με τη θερμοκρασία στους 30 βαθμούς, ωστόσο μέσα σε ελάχιστα λεπτά, όλα άλλαξαν.\nΞεκίνησαν οι αστραπές και μέσα σε πέντε λεπτά, ακολούθησαν η βροχή και οι άνεμοι, με συνέπεια οι ντόπιοι να κλείσουν τα μπαρ και τα εστιατόριά τους. Το προσωπικό του συγκροτήματος μας ζήτησε να επ[ιστρέψουμε στα διαμερίσματά μας όσο πιο γρήγορα μπορούσαμε. Τα παιδιά άρχισαν να κλαίνει, επικρατούσε πανικός. Όλοι τρελάθηκαν, ήταν μια σουρεαλιστική κατάσταση».\nΟ Όλι υποστήριξε πως τα παιδιά τρομοκρατήθηκαν και υποχρεώθηκε να τραβήξει τα κρεβάτια τους μακριά από το παράθυρο, σε περίπτωση που ακολοθούσε κι άλλη πτώση δέντρου μέσα στο βράδυ. «Έπεσαν κι άλλα δέντρα στον χώρο, αλλά αυτό πoy κόπηκε κι έπεσε μπροστά μας, ήταν το μεγαλύτερο» ανέφερε ο Όλι, που κατάφερε να μείνει αλώβητος, μαζί με την οικογένειά του από τη θεομηνία, ευχαριστώντας και το προσωπικό του συγκροτήματος για τη βοήθεια.\nΠιλοτική δοκιμή για το μήνυμα έκτακτης ανάγκης από το 112\nθεομηνία Χαλκιδική κακοκαιρία Χαλκιδική\nΠαρασκευή, 12 Ιουλίου, 2019 στην κατηγορία Νέα


Η ΒΙΩΣΙΜΗ ΑΝΑΠΤΥΞΗ ΕΙΝΑΙ ΠΟΛΙΤΙΣΜΟΣ: Θυσία ή μια ακόμη τιμωρία;\nΘυσία ή μια ακόμη τιμωρία;\nMας πείραξε το ψηφιακό χέρι που έβαλαν οι εταίροι στην αφροδίτη «μας» και ειδικά αυτοί που δεν δικαιούνται να ομιλούν λόγω του ναζιστικού τους παρελθόντος. Ομως δεν πείραξε την αισθητική μας όταν η ίδια αφροδίτη εγινε μπρελόκ, μπουκαλάκι αρώματος και χίλια γκατζετάκια και ακόμη το γεγονός ότι στοίχειωσε εκεί στα σκαλιά του Λούβρου για 400 γρόσια...\nΜας πείραξε το DVD της Τζούλιας και τη λυπηθήκαμε που «ξέπεσε τόσο πολύ από τα 23 της». Εντούτοις ξεχάσαμε τον κατήφορο που έχουν πάρει οι «ακαδημαϊκοί μας πολίτες», με την απαξίωση και την απόλυτη κυριαρχία της βίας στους πανεπιστημιακούς χώρους που δεν λέει να κοπάσει… Γ. Γραμματικάκη, Η πιο πικρή αλήθεια της Παιδείας\nΜας ενοχλεί το δέντρο που κινδυνεύει στο έτος της βιοποικιλότητας, αλλά καθόλου δεν σκεφτόμαστε το δάσος που έχει πάρει φωτιά…\nΒιώνουμε ήδη, με τρόπο ολοκληρωτικό, ταπεινωτικό και βίαιο, τον κατήφορο όπου οδήγησαν τον τόπο μας, η έλλειψη παιδείας , η διαχρονική πολιτική δημαγωγία και η περιφρόνηση του μέλλοντος.\nΌμως δεν πρόκειται περί αυτού. Εκείνο που βλέπει ο έλληνας είναι η χωρίς κανένα αποτέλεσμα, επανάληψη ενός φαύλου κύκλου που μονότονα επαναλαμβάνεται και δεν οδηγεί πουθενά, παρά μόνο στο ασφαλές και μονοδιάστατο αποτέλεσμα της αύξησης του χρέους και της εθνικής ταπείνωσης. Ξεκινάμε από την υπόσχεση και μετά την σκυτάλη παίρνουν- όπως πάντα- η σπατάλη, η διαφθορά, τα νέα ελλείμματα και φυσικά η νέα λιτότητα και οι νέες υποσχέσεις.. Ο κύκλος ξεκινά και πάλι από χειρότερο σημείο. H Eλλάδα δεν είναι πλέον ελλάδα, αλλά ελλαδίτσα..\nΠου είναι η ελπίδα, το όραμα για μια καλύτερη ζωή; που είναι η νεολαία μας για να μας βγάλει από αυτό το θερμοκήπιο της μεταμοντέρνας πολιτικής κατάθλιψης που μοιρολατρικά έχουμε δεχτεί; Ξέρω, πίνει καφέ των 4 ευρω (χωρίς να έχει δουλειά) και αγοράζει πορνό DVD των 20 ευρώ (όταν δεν πρωταγωνιστει σε αυτά..).. Κι ακόμη αγοράζει πτυχιακές και μεταπτυχιακές εργασίες μέσα από το διαδίκτυο (όταν δεν τις κλέβει από αυτό, όπως γίνεται συχνά και μέσα από το τούτο δω το μπλοκ ελεύθερης …αντιγραφής)..\nΣας φταίει τώρα η νεολαία; Ας καγχάσω μαζί με τους θερμοκέφαλους που βιάζονται να δικαιολογηθούν, κι ας τονίσω κι εγώ με περισσή αυτοκριτική : όχι φυσικά. Ξέρω, το σύστημα "πνίγει" τους νέους, η ανεργία των νέων είναι στα ύψη και οι απαιτήσεις απ'αυτούς επίσης!\nΩς πότε όμως θα ζούμε χωρίς οράματα, χωρίς περηφάνεια κι ελπίδα για το αύριο; Μόνο με επιχρίσματα και ψευτοβαφές;\nΠου είναι το ελληνικό μεγαλείο πού δημιούργησε τον Παρθενώνα και πως μεταφράζεται σήμερα το τεράστιο ιστορικό εκτόπισμα του τόπου μας;\nΩς πότε θα γράφουμε αυτές τις αράδες και κανείς δεν θα πιστεύει ότι δεν τα πιάνουμε από κάπου (αφού όλοι αυτό κάνουν ή προσπαθούν να κάνουν);\nΔείτε ενα αποκαλυπτικό video του ALEX JONES\nΣΑΣ ΠΑΡΑΠΕΜΠΩ ΣΤΗΝ ΕΦΗΜΕΡΙΔΑ "ΤΟ ΜΟΣΧΑΤΟ ΜΑΣ" ΣΕΛ. 1 ΚΑΙ 6. ΤΑ ΥΠΟΛΟΙΠΑ ΔΙΚΑ ΣΑΣ\nΤρί Μαρ 09, 04:25:00 μ.μ. 2010


Nonews-NEWS: Και τώρα τι κάνουμε;...\nΌταν συζητάμε γενικά και αόριστα, όλοι παραδεχόμαστε ότι η εξωτερική πολιτική του κάθε κράτους καθορίζεται από τα συμφέροντά του. Ταυτόχρονα όμως –και εδώ έγκειται το πρόβλημα– επικρατεί η εντύπωση ότι η δική μας εξωτερική πολιτική χαράσσεται με μόνο και απόλυτο γνώμονα το δίκαιο. Για να γίνω σαφέστερος, δεν πρόκειται για την... εναρκτήρια κίνηση σε ένα παιχνίδι όπου ακολουθούν κι άλλες κινήσεις, αλλά αποτελεί μια κατ’ αρχάς και κατ’ αρχήν θέση, την οποία διακηρύσσουμε έχοντας την απαίτηση να μας πάρουν στα σοβαρά.\nΦυσικά, όλες οι χώρες θα πουν περίπου το ίδιο πριν ξεκινήσει το πάρε δώσε των διαπραγματεύσεων· εμείς όμως δεν το λέμε απλώς – το πιστεύουμε κιόλας.\nΠροφανώς ξεχνούν τι συνέβη με το περιβόητο Μακεδονικό. Επί τέσσερις δεκαετίες σχεδόν πανεθνικής παράκρουσης που άφησε άναυδο τον υπόλοιπο κόσμο, οποιαδήποτε σκέψη συμβιβασμού στιγματιζόταν ως προδοσία, ώσπου μια ωραία πρωία η κυβέρνηση ΣΥΡΙΖΑ –κι αυτό πρέπει να τους το πιστώσουμε ανεπιφύλακτα– το έλυσε χωρίς να ανοίξει μύτη. Μήπως κάτι ανάλογο μπορεί να γίνει και με τα ελληνοτουρκικά;Οι δυσκολίες είναι πολλές και μεγάλες.\nΗ αντιπαλότητα με την Τουρκία έχει διάρκεια και βαθιές ρίζες. Για παράδειγμα, του χρόνου θα γιορτάσουμε τα διακόσια χρόνια από την έναρξη της Επανάστασης του ’21 που γέννησε το εθνικό κράτος μας. Επιπλέον η Τουρκία του Ερντογάν δεν είναι ο ιδανικός γείτονας. Η μεγαλομανία του, ο νεο-οθωμανισμός, η αξίωση να ηγεμονεύει στην ανατολική Μεσόγειο κι όπου αλλού τον παίρνει, ο εν γένει «τσαμπουκάς» του, για να χρησιμοποιήσουμε μια τουρκική λέξη, δεν είναι καλοί οιωνοί. Συνεπώς η εμμονή στη θέση ότι συζητάμε μόνο αν σταματήσουν οι προκλήσεις είναι όντως δικαιολογημένη.\nΑξίζει όμως να σκεφτούμε τι συνιστά πρόκληση και ακόμα περισσότερο το ενδεχόμενο μια Τουρκία χωρίς τον Ερντογάν να έχει εύλογες ενστάσεις –δεν λέω δίκαιες, επειδή δεν είμαι δικαστής στη Χάγη– που πρέπει να συζητηθούν. Για παράδειγμα, είναι παράλογο το παράπονο της Τουρκίας ότι προσπαθούμε να στερήσουμε το δικαίωμα να έχει την ΑΟΖ που δικαιούται το κράτος με τη μεγαλύτερη ακτογραμμή στην περιοχή; Εφόσον προτείνουμε να πάμε στο δικαστήριο για να κρίνει πού σταματάει η δική μας υφαλοκρηπίδα και πού αρχίζει η δική τους, γιατί προκαταλαμβάνουμε την απόφασή του, μιλώντας για ελληνική υφαλοκρηπίδα; Γιατί οι Τούρκοι δεν μπορούν να κάνουν το ίδιο; Και ποιο δίκαιο της θάλασσας μας εξουσιοδοτεί να αντιδράσουμε «επιχειρησιακά», όπως εισηγήθηκε η Φώφη Γεννηματά, όταν το «Oruc Reis» περνάει τα 12 μίλια, τα οποία ο Γιώργος Κατρούγκαλος βάφτισε «νοητό όριο»;\nΗ θέση της Τουρκίας ότι τα νησιά δεν έχουν υφαλοκρηπίδα είναι σαφέστατα μαξιμαλιστική. Γιατί όμως η δική μας ότι και η τελευταία βραχονησίδα έχει υφαλοκρηπίδα δεν είναι; Για όλα αυτά και πολλά άλλα υπάρχουν κανόνες και νομολογία. Το γνωρίζουμε ή μάλλον οφείλουμε να το γνωρίζουμε, επειδή κατά καιρούς οι δικοί μας ειδήμονες μας το έχουν πει. Ποιος τους ακούει όμως; Δεν είμαι σε θέση να ξέρω με σιγουριά αν η στάση της Ελλάδας θα αποδειχθεί τελικά μια εναρκτήρια τοποθέτηση σε μια αντιδικία που έχει δρόμο μπροστά της, ούτε αν το ίδιο ισχύει και για την Τουρκία. Αλλά διαβλέπω τον εξής κίνδυνο: η παρατεταμένη κρίση στα ελληνοτουρκικά μπορεί να οδηγήσει σε μια αλληλοτροφοδοτούμενη σκλήρυνση, η οποία θα μετατρέψει τις μαξιμαλιστικές αρχικές θέσεις σε κατακόκκινες γραμμές, που όποιος τολμήσει να τις περάσει θα ριφθεί στα τάρταρα. Επειδή όμως η γεωγραφία δεν πρόκειται να αλλάξει, είμαστε καταδικασμένοι να ζούμε ο ένας δίπλα στον άλλο. Και για να μην ακολουθήσουμε το παράδειγμα των αδελφών Ελληνοκυπρίων που δύο φορές είπαν «Οχι» σε μια εύλογη συμβιβαστική λύση στο όνομα ενός ονείρου που απομακρυνόταν ακόμα περισσότερο έπειτα από κάθε άρνηση, ας κατεβάσουμε λίγο τους πατριωτικούς τόνους και τις μεγαλόστομες εκκλήσεις του δικαίου που υποτίθεται ότι είναι πάντα με το μέρος μας.\nΗ εθνικιστική ρητορική, όπως συνέβη και με το Μακεδονικό, οδηγεί στην αυτοπαγίδευση, από την οποία δύσκολα θα απαλλαγούμε. Εξάλλου, η πραγματική νίκη δεν είναι η πλήρης κατίσχυση. Κάτι θα πάρουμε και κάτι θα δώσουμε. Ετσι επιλύονται οι διαφορές μεταξύ γειτόνων. Οχι μόνο στην Ανατολική Μεσόγειο αλλά σε όλο τον κόσμο...


Ποιός σκότωσε τον αμερικανό δημοσιογράφο Τζωρτζ Πολκ στη Θεσσαλονίκη; - Thessaloniki Arts and Culture\nΉταν ο αμερικανός δημοσιογράφος του «CBS» Τζωρτζ Πολκ, ο οποίος που είχε μεταβεί στη Θεσσαλονίκη μία εβδομάδα πριν. Ο ψαράς τον βρήκε νεκρό με μία σφαίρα στον αυχένα. Στόχος του δημοσιογράφου ήταν να ανέβει στο βουνό και να πάρει συνέντευξη από τον αρχηγό του Δημοκρατικού Στρατού της Ελλάδας, τον καπετάνιο Μάρκο Βαφειάδη. Η είδηση του εγκλήματος έκανε τον γύρο του κόσμου.\nΟι αμερικανικές αρχές πίεζαν ασφυκτικά την Ελλάδα για την αποκάλυψη των ενόχων. Για τις ελληνικές διωκτικές αρχές, η υπόθεση ήταν μείζονος εθνικής σημασίας. Η ελληνική κυβέρνηση ήθελε να κλείσει τη σκοτεινή αυτή υπόθεση το συντομότερο δυνατόν. Πέρασαν όμως τέσσερις μήνες χωρίς αποτέλεσμα. Οι Αμερικανοί συνέχιζαν να πιέζουν και πολλοί αξιωματικοί ένιωθαν την καρέκλα τους να τρίζει.\nΤότε, απέδωσαν τη δολοφονία του Τζωρτζ Πολκ σε δύο επικηρυγμένα στελέχη της Αριστεράς και συνέλαβαν ως συνεργό τους, τον δημοσιογράφο Γρηγόρη Στακτόπουλο. Ο Στακτόπουλος, όπως είπε αργότερα, βασανίστηκε ανελέητα για να ομολογήσει και να δεχτεί τη συναλλαγή. Καταδικάστηκε σε ισόβια κάθειρξη για ένα έγκλημα που τότε τιμωρούνταν με θανατική ποινή και άμεση εκτέλεση.\nΣτην απολογία του δεν ανέφερε λεπτομέρειες για την υπόθεση, αλλά υμνούσε την Ελλάδα. Η στάση του, σε συνδυασμό με τα υπόλοιπα κενά της δίκης, αφήνει αναπάντητα ερωτήματα μέχρι σήμερα.\nΠοιοι και γιατί δολοφόνησαν τον Τζωρτζ Πολκ. (Άρθρο του Στάθη Ευσταθιάδη. Δημοσιεύτηκε στο ΒΗΜΑ 3/05/199)\nΗ σορός του δημοσιογράφου Τζωρτζ Πολκ μεταφέρεται στις ΗΠΑ….\nΠρώτον, ότι ο «δολοφόνος» Μουζενίδης έφθασε στη Θεσσαλονίκη δύο ημέρες μετά το έγκλημα και ο Βασβανάς βρισκόταν «κάπου στο Παραπέτασμα». Επίσης, αποδεικνύεται πλαστή η επιστολή που, υποτίθεται, έγραψε ο Πολκ στον συνάδελφό του Εντ Μάροου και η οποία χρησιμοποιήθηκε κατά κόρον στη δίκη ως πειστήριο ότι όντως ο Πολκ είχε κλείσει ραντεβού με τον Μάρκο και θα πήγαινε να τον συναντήσει.\nΣημειώνω ότι η υπεράσπιση όπως και δύο Αμερικανοί που είχαν στενές σχέσεις με τον Πολκ από την πρώτη στιγμή υποστήριξαν ότι δεν είχαν ακούσει ποτέ τον Πολκ να λέει ότι θα έπαιρνε συνέντευξη από τον Μάρκο, μολονότι πολύ θα τον ενδιέφερε. Πολλά χρόνια αργότερα η επιστολή επιδείχθηκε στον μεγαλύτερο γραφολόγο του FBI, στον Τσαρλς Απελ. Ήταν κατηγορηματικός.\nΟ Βλάντον στο βιβλίο του αναφέρει ότι το συμπέρασμα του Απελ ήταν ότι «η υπογραφή ήταν πλαστή. Μάλιστα η επιστολή δεν είχε γραφεί σε γραφομηχανή Hermes, αυτήν που είχε ο Πολκ, αλλά πιθανότατα σε φορητή γερμανική γραφομηχανή Continental».\nΗ αλήθεια είναι ότι οι Άγγλοι είχαν κάθε δυνατότητα να σκοτώσουν τον Πολκ, καθώς εξακολουθούσαν να είναι πολύ καλά δικτυωμένοι στην Ελλάδα, παρ’ όλο που είχαν παραδώσει την «προστασία» της στους Αμερικανούς. Αλλά γιατί να τον σκοτώσουν; Διότι, λέει αυτή η θεωρία, δεν ανέχονταν που εκτοπίστηκαν από την περιοχή.\nΚάποιοι βρετανοί αξιωματούχοι με «παλιά μυαλά» που δεν ήθελαν να αναγνωρίσουν την πραγματικότητα, χωρίς φυσικά την έγκριση του Λονδίνου ούτε καν την ενημέρωσή του, ήθελαν να εκδικηθούν τους Αμερικανούς, να δείξουν στον κόσμο ότι οι Αμερικανοί δεν ήταν σε θέση να προστατεύσουν ούτε τους υπηκόους τους. Αφελές ένα τέτοιο κίνητρο. Αλλά επειδή ο Χατζηαργύρης κατονόμασε και τον πιθανό δράστη ή συνεργό στο έγκλημα με επιστολή του σε αρμόδια αμερικανικά πρόσωπα, η πρεσβεία των ΗΠΑ στην Αθήνα δεν μπορούσε να αγνοήσει την εκδοχή.\nΕίναι η θεωρία – εξήγηση που επικράτησε στα ευρύτερα στρώματα της ελληνικής κοινής γνώμης εκείνη την εποχή, ακόμη και σήμερα. Την ασπάζεται πλήρως η Μάρτον στο βιβλίο της και υποστηρίχθηκε από την ελληνική και τη διεθνή Αριστερά, χωρίς όμως κανένα σοβαρό τεκμήριο. Ότι η ελληνική άκρα Δεξιά θα έκανε ό,τι ήταν δυνατόν για να δυσφημιστούν οι κομμουνιστές και ο Δημοκρατικός Στρατός είναι πέραν κάθε αμφιβολίας. Ήταν όμως αδύνατον να τολμήσουν να δολοφονήσουν έναν αμερικανό δημοσιογράφο.\nΟ φόβος ότι θα ακολουθούσε έρευνα από τους ειδικούς της αμερικανικής κυβέρνησης, οι οποίοι δεν θα αργούσαν να βρουν τον ένοχο, θα είχε αποτρέψει κάθε προσφυγή σε ακραίες λύσεις, αφού άλλωστε θα μπορούσαν θαυμάσια να τον βγάλουν από τη μέση ζητώντας μέσω κυβερνητικών οργάνων την ανάκλησή του. Πέραν τούτου οι ελληνικές αρχές γνώριζαν ότι ο Πολκ επρόκειτο να φύγει σε λίγες ημέρες και είχε ήδη αγοράσει εισιτήρια για τον ίδιο και τη σύζυγό του.\nΤο «ενοχοποιητικό» στοιχείο του είναι ότι συνταξίδευσε με τον Πολκ στη Θεσσαλονίκη, ότι έμεινε στο ίδιο ξενοδοχείο, στο «Αστόρια», με τη γυναίκα του και ότι το δωμάτιό του συγκοινωνούσε με του Πολκ. Ποιος όμως μπορεί να αποκλείσει ότι όλα αυτά ήταν απλές συμπτώσεις; Τι φυσικότερο από δύο Αμερικανούς να μένουν στο ίδιο ξενοδοχείο από τα ελάχιστα τότε στη Θεσσαλονίκη και ο ξενοδόχος να τους βάλει σε διπλανά δωμάτια…\nΈχει όμως ενδιαφέρον το κίνητρο που δίνει ο Οικονομίδης στον Σμιθ για να σκοτώσει τον Πολκ. Είναι λογικό να δεχθούμε ότι ο Σμιθ γνώριζε πως ο Πολκ ενδιαφερόταν να πάρει «ζωντανή συνέντευξη» από τον Μάρκο. Και είχε κάθε λόγο να υποπτεύεται ότι ο Μάρκος θα εκμεταλλευόταν την ευκαιρία για να κάνει νέες προτάσεις «ειρήνης και συμφιλίωσης» κάτι που επανειλημμένα εκείνο τον καιρό διατύπωναν οι αντάρτες του Δημοκρατικού Στρατού.\nΑυτό όμως θα χαλούσε ασφαλώς τα απώτερα σχέδια του Πενταγώνου και του Λευκού Οίκου, διότι προτάσεις ειρήνης θα γίνονταν ευμενώς δεκτές στο Κογκρέσο που δεν ήταν ακόμη ενθουσιώδες για την πολιτική Τρούμαν και ακόμη περισσότερο από την κοινή γνώμη στις ΗΠΑ. Κάτι τέτοιο όμως θα ανέτρεπε τους σχεδιασμούς της Ουάσιγκτον και επομένως θα έπρεπε να εμποδιστεί ο ανταποκριτής του ραδιοφωνικού δικτύου CBS  που παρακολουθούσαν περί τα 25 εκατ. Αμερικανοί εκείνη την εποχή  να μεταδώσει συνέντευξη με τον Μάρκο.\nΤο «στόρι» είναι καλό, μόνο που πάσχει σε κάτι ουσιώδες: ο στρατιωτικός ακόλουθος Σμιθ «δεν θυμάται να ήταν μαζί με τον Πολκ στη Θεσσαλονίκη» ούτε και είχε ιδιαίτερες φιλίες μαζί του, διαπίστωσαν ανακριτές του Στέιτ Ντιπάρτμεντ που έκαναν σχετικές έρευνες πριν από 20 χρόνια. Η αλήθεια είναι ότι το 1948 υπηρετούσε στην Ελλάδα κάποιος Σμιθ.\nΟ υπολοχαγός Τζέιμς Σμιθ, που υπηρετούσε στη Θεσσαλονίκη, δεν αποκλείεται να έμενε συχνά στο ξενοδοχείο «Αστόρια», ίσως μάλιστα να είχε συναντήσει τον Πολκ, αλλά για ποιο λόγο να τον σκοτώσει; Η μονάδα όπου υπηρετούσε, όπως και ο ίδιος, δεν είχε καμία σχέση με τις μυστικές υπηρεσίες. Καταρρέει λοιπόν και η θεωρία ότι δολοφονήθηκε ο Πολκ από τους Άγγλους ή από τους Αμερικανούς. Ποιος όμως τον δολοφόνησε; Διότι βεβαίως ο Πολκ δολοφονήθηκε και το μυστήριο παραμένει…


Τρέχει και δε φτάνει ο Ουζουνίδης - Το πρώτο «καψώνι» στον... - Sportdog.gr - Αθλητικά Νέα | Ειδήσεις | Sport\n03/07/18 - 21:44\nΤρέχει και δε φτάνει ο Ουζουνίδης - Το πρώτο «καψώνι» στον Ματιάσεβιτς - Ποιος τους «κρέμασε»\nΘα κάνει τη μεγάλη κίνηση ο Τίγρης να τελειώσουν... τα βάσανα;\nΤο θέμα του Εζέκιελ Πόνσε έχει κολλήσει στην ΑΕΚ. Η καθυστέρηση έχει βάλει σε σκέψεις όχι μόνο τον κόσμο αλλά και τους ανθρώπους της Ένωσης, οι οποίοι βρίσκονται υπό τρελή πίεση, μιας και δεν έχει κλείσει ακόμα επιθετικός.\nΟι πληροφορίες έλεγαν ότι ο Αργεντινός θα έκλεινε στην ΑΕΚ το σαββατοκύριακο που μας πέρασε, τελικά όμως δεν υπήρξε καμία πρόοδος. Γι'αυτό στον Δικέφαλο έχουν αρχίσει ήδη να δουλεύουν τις εναλλακτικές προκειμένου να μην μείνουν στον... αέρα. Εξάλλου όπως αναφέρει το ρεπορτάζ, η περίπτωση του Πόνσε θα έχει κριθεί μέχρι την Παρασκευή, οπότε οι κιτρινόμαυροι έχουν ήδη ξεκινήσει τις διεργασίες για τους επόμενους στόχους.\nΤην υπόθεση χειρίζεται ο Ματιάσεβιτς, ο οποίος δεν πρόλαβε να πιάσει δουλειά στην ΑΕΚ και άρχισε να τρέχει με φουλ ρυθμούς για την εύρεση αξιόπιστων λύσεων. Βλέπετε και ο Ουζουνίδης πιέζει από την πλευρά του για επιθετικό, αφού μην ξεχνάμε, ότι ο Έλληνας τεχνικός θα ήθελε να τον είχε μαζί του στην προετοιμασία της Πολωνίας, πριν το πρώτο ευρωπαϊκό παιχνίδι της πρωταθλήτριας Ελλάδας.\nΗ έκβαση της υπόθεσης Πόνσε, θα κρίνει και άλλα θέματα ζωτικής σημασίας που αφορούν προσθήκες στο κέντρο και στις πτέρυγες. Όπως αναφέρουν πηγές, η άφιξη του νέου αθλητικού διευθυντή του συλλόγου στο Κίελτσε θα επισπεύσει τις εξελίξεις στις περιπτώσεις του κεντρικού μέσου αλλά και του εξτρέμ, με τους ιθύνοντες να επιθυμούν τα δύο αυτά ζητήματα να έχουν κλείσει πριν η ομάδα επιστρέψει από την Πολωνία.\nΌπως και να έχει η ΑΕΚ έχει καθυστερήσει πάρα πολύ στις μεταγραφές. Ήδη το sportdog.gr σας έχει επισημάνει ότι η Ένωση κωλυσιεργεί σε μεγάλο βαθμό, κάτι που έρχεται σε σύγκρουση με την περσινή σεζόν, όταν πριν ακόμα ξεκινήσει προετοιμασία, η ομάδα είχε καλύψει σχεδόν όλα τα κενά της. Πιθανότατα να χρειαστούν μερικά γκάζια από τον Δημήτρη Μελισσανίδη ούτως ώστε να δρομολογηθούν εξελίξεις. Ίσως η προσθήκη του Ματιάσεβιτς έγινε προς αυτήν την κατεύθυνση.


Προώθηση ηλεκτρονικού ταχυδρομείου από το Office 365 σε άλλο λογαριασμό ηλεκτρονικού ταχυδρομείου - Υποστήριξη του Office\nΠροώθηση ηλεκτρονικού ταχυδρομείου από το Office 365 σε άλλο λογαριασμό ηλεκτρονικού ταχυδρομείου\nOffice για επιχειρήσεις Outlook Web App για Office 365 Outlook Web App για Office 365 για μικρές επιχειρήσεις Outlook Web App Περισσότερα... Λιγότερα\nΕίναι εύκολο να ρυθμίσετε την προώθηση έτσι ώστε τα μηνύματα ηλεκτρονικού ταχυδρομείου που στέλνονται στον λογαριασμό σας Office 365 να πηγαίνουν αυτόματα σε έναν άλλο λογαριασμό ηλεκτρονικού ταχυδρομείου, όπως στον λογαριασμό σας Gmail.\nΠραγματοποιήστε είσοδο στο Office 365 στο https://Outlook.Office.com.\nΕπιλέξτε Προώθηση. Εάν δεν βλέπετε αυτή την επιλογή, η δυνατότητα δεν είναι διαθέσιμη για τον λογαριασμό σας.\nΜπορείτε να προωθείτε μηνύματα ηλεκτρονικού ταχυδρομείου σε έναν μόνο άλλο λογαριασμό.\nΕάν δεν βλέπετε την επιλογή Προώθηση, αυτή η δυνατότητα μπορεί να μην είναι διαθέσιμη για τον λογαριασμό σας.\nΧρησιμοποιήστε τη δυνατότητα "Κανόνες εισερχομένων" για να ρυθμίσετε την προώθηση. Ανατρέξτε στο θέμα Χρήση κανόνων στο Outlook Web App για την αυτόματη προώθηση μηνυμάτων σε άλλο λογαριασμό.\nΕάν διατηρείτε αντίγραφο των προωθημένων μηνυμάτων σας, πρέπει να ελέγχετε τακτικά το λογαριασμό σας στο Office 365, για να βεβαιωθείτε ότι δεν έχετε υπερβεί το όριο μεγέθους του γραμματοκιβωτίου. Εάν υπερβείτε το όριο μεγέθους του γραμματοκιβωτίου, τα νέα μηνύματα μπορεί να μην προωθηθούν.\nΓια να προωθείτε ηλεκτρονικό ταχυδρομείο από άλλους λογαριασμούς προς τον λογαριασμό σας Office 365, προσθέστε έναν συνδεδεμένο λογαριασμό. Ανατρέξτε στο θέμα Σύνδεση λογαριασμών ηλεκτρονικού ταχυδρομείου στο Outlook στο web.\nΓια πληροφορίες σχετικά με τη ρύθμιση της προώθησης με τη χρήση κανόνων εισερχομένων στο Outlook 2013 και Outlook 2016, ανατρέξτε στο θέμα Αυτόματη προώθηση και επανακατεύθυνση ηλεκτρονικού ταχυδρομείου.


Scraps 13 | Οι περιπέτειες μιας γαλαζοαίματης\n« Άνοιξη μπαίνει\nΠρέπει σε κάποια φάση να (ξανα)φτιάξω τα links μου. Τόσα blogs που άρχισα να διαβάζω τους τελευταίους μήνες κι ακόμα να τους προσθέσω. Είναι που δεν το έχω βάλει ακόμα σε λίστα…\nΆραγε πως είναι να διαβάζεις βιβλία των οποίων γνωρίζεις το συγγραφέα; Όχι κοινωνικά, έτσι μου έτυχε να διαβάσω αλλά εντάξει, δεν ξέρω πολλά πράγματα για τη ζωή της συγκεκριμένης κυρίας οπότε δεν ξέρω τι είναι βίωμα και τι όχι. Εννοώ να διαβάζεις κάτι που το έγραψε άνθρωπος δικός σου, σύντροφος, αδελφός, φίλος. Αν διάβαζα κάτι τέτοιο, θα αναγνώριζα άραγε στοιχεία μου στους χαρακτήρες;\nΠοιες λέξεις της κυπριακής διαλέκτου πιστεύετε ότι είναι παράγωγα της αγγλικής; Για να ακούσω εισηγήσεις…\nΣήμερα είναι τα γενέθλια του Παλεστρίνα και του Βιβάλντι. Μπορεί να είμαι μεγαλύτερη φαν των ρομαντικών, αλλά και οι αναγεννησιακοί/μπαρόκ έχουν τη χάρη τους.\nΜιλούσαμε στην τάξη (σαν δασκάλα νιώθω όταν το λέω αυτό) πριν μερικούς μήνες για την πρόωρη σεξουλικότητα και τον καταναλωτισμό (ναι, αυτά συζητάμε στην τάξη, άντε μετά να πείσεις τον κόσμο ότι σπουδάζω νομικά και όχι κοινωνιολογία) και είπαμε, έτσι από περιέργεια, να διαβάσουμε η κάθε μία από ένα βιβλίο Άρλεκιν (smut basically) και να το συγκρίνουμε με το πως παρουσιάζονται άλλα πράγματα που θεωρητικά δεν είναι sexually charged. Τα αποτελέσματα της έρευνας θα παρουσιαστούν την ερχόμενη εβδομάδα. Εγώ πάντως θα επιχειρηματολογήσω υπέρ των Άρλεκιν. Το γιατί θα το εξηγήσω σε άλλο post.\nΈφτιαξα βραχιόλι του Μάρτη. (Είναι το έθιμο που φτιάχνεις βραχιόλι με κόκκινη και λευκή κλωστή για να μη σε κάψει ο ήλιος του Μάρτη, το φοράς μέχρι το Μεγάλο Σάββατο το βράδυ και το καις στη «λαμπρατζιά» ή με τη φλόγα της λαμπάδας. Εγώ δεν το έφτιαξα κόκκινο και λευκό, το έκανα πολύχρωμο.)\nΠληροφοριακά, μετά από μια συζήτηση στο blog της Πράσινης νεράιδας: Είναι πασχαλινό έθιμο την Καθαρά Δευτέρα να ζωγραφίζουν την κυρα-Σαρακοστή, μια καλόγρια με 7 πόδια, χωρίς στόμα και μύτη γιατί νηστεύει, με τα χέρια σταυρωμένα γιατί συνέχεια προσεύχεται. Κάθε Σάββατο της κόβουν ένα πόδι, σαν ημερολόγιο για τις βδομάδες νηστείας που περνούν. Ο λαός μας έχει πολύ μπρουτάλ έθιμα… (εδώ το link από εκπαιδευτική σελίδα, μικρό και περιεκτικό)\nO Allu Fun Marx έχει αφιέρωμα στους χαρταετούς και η Νατάσσα στις μάσκες.\nΑφού είπα μάσκες, πάντα με ενθουσίαζαν οι μάσκες. Τις βρίσκω… απλευθερωτικές. Η υποκρισία που τις συνοδεύει έρχεται πολυ-πολύ αργότερα στο μυαλό μου.\n«Ι solemnly swear that I am up to no good»… Seriously, gotta love Harry Potter… Μια φίλη μου θέλει να το κάνει τατουάζ. Εγώ πιστεύω ότι είναι πολύ μακρύ για τατουάζ.\nΟι τέσσερις βδομάδες περνούν πολύ γρήγορα. Πάρα πολύ γρήγορα.\nΤέσσερα τραγούδια για την άνοιξη. Η Άνοιξη, Άνοιξη μπαίνει (αφιερωμένο στον μπαμπά, που του αρέσει), Ο πάλιος στρατιώτης (γιατί ήρθε η άνοιξη που θα μας ξεκουνήσει και γιατί το ακούγαμε το Σάββατο και λέγαμε «που είναι ο Α. τώρα που τον θέλουμε») κι Αυτή που περνάει (γιατί δεν μπορεί να γράφτηκε άλλη εποχή).\nΗ εικόνα πάνω είναι ένα ψυχεδελικό κολάζ λουλουδιών. Εγώ πάντως ζαλίζομαι αν την κοιτάζω πολλή ώρα.\nΚαι πάλι, θέλω να ασχοληθώ με τα δημιουργικά μου αλλά δεν έχω χρόνο/ υλικά… Μια ζωή χάλια timing.\nΕίδα τη φώτο του hoax που έβαλε ο Μαρίνος στο blog του και μου γυρίσαν τ’ άντερα. Το link είναι στα δεξιά σας, αλλά προειδοποιώ, δεν κάνει για ευαίσθητο στομάχι (και το λέω εγώ, που το στομάχι μου δεν είναι καθόλου ευαίσθητο). Ειλικρινά, δεν νιώθω καθόλου καλά ξαφνικά…\nΟπότε, ας κλείσω για απόψε, αύριο πάλι.\nFiled under: Άνοιξη, Δικά της..., Στο άσχετο..., Scraps\t| 7 Σχόλια\n7 Responses to “Scraps 13”\n1 Liberated Boy on Μαρτίου 5, 2009 said:\nτσαέρα = chair\nσάρτζιης = sarge\nκαντήλι = candle\nτσhαρτσhαρω = charge\nτούτα θυμάμαι! check this out tho!\n2 πράσινη νεράιδα on Μαρτίου 5, 2009 said:\nεγω δεν μπορω να βοηθησω και πολυ,ολα τα ιδια μου ακουγονται!\nη εικονα απο πανω τρομερη,να μην το αφησεις!\n3 Кроткая on Μαρτίου 5, 2009 said:\nΤο καντήλι δεν είναι ακριβώς αγγλικό, είναι μάλλον ιταλικό/λατινικό: candela.\nΑπό την άλλη, η μοτόρα είναι αγγλική ή γαλλική? moteur ή motor?\nΈχει πλάκα που το «τρενάρω» στα κυπριακά σημαίνει «εκπαιδεύω» από το αγγλικό train, ενώ στα ελληνικά σημαίνει «καθυστερώ» από το γαλλικό «traîner»!\nΗ φωτογραφία είναι πολύ ωραία νομίζω κι εγω!\nΤο «μάρτη», στην Ελλάδα τον πετάς όταν δεις τα πρώτα χελιδόνια. Στην Αλσατία, όταν δεις τον πρώτο πελαργό!\nΚαι στη Βουλγαρία τον λένε «μαρτινίτσα» και τον βγάζουν επίσης όταν δουν τα πρώτα χελιδόνια ή κούκους!\nΔεν είναι αστείο πόσο μοιάζουμε όλοι?\n4 renata on Μαρτίου 5, 2009 said:\nΠραγματικά είναι σκέτη ψυχεδέλεια. Μ΄αρέσει πολύύύ! 🙂\nΈχω πολύυύ καιρό να μιλήσω με τους συγγενείς εξ αγχιστείας απ΄την Κύπρο, οπότε αδυνατώ να συνεισφέρω.\nΤα τραγούδια τέλειααα. Κι ο παλιός στρατιώτης αλλά κι η άνοιξη με την Άλκηστη.\n5 anonymous on Μαρτίου 5, 2009 said:\nόχι, η τσαέρα προέρχεται από το λατινικό charegla αν δεν κάνω λάθος.\nΑγγλική ρίζα έχει επίσης το κουτσιώ(good shot) και το αμπάλατος(unbalanced).\nόλα αυτά και ακόμα παραπάνω για την κυπριακή διάλεκτο στο http://wikipriaka.com/cy Απίστευτο πόσες λέξεις προέρχονται από τα αρχαία Ελληνικά!!\n6 lalu on Μαρτίου 6, 2009 said:\nΈγραψε κολλητη μου φιλη μυθιστόρημα (the Angel Makers, Jessica Gregson, αριστούργημα) και είναι απερίγραπτη η μαγεία του να διαβάζεις κάτι γραμμένο από δικό σου άνθρωπο. Το αν κάποια κομμάτια είναι αυτό-βιογραφικά το σκέφτεσαι πολύ μετά.\nΜε βάλανε να διαβάσω Barbara Cartland το make a point (ότι ακόμα και οι intellectual snobs like me, can enjoy it). Ταλαντεύεται μεταξύ τις φαρσοκωμωδίας και κινεζικου βασανιστηρίου. Όταν κανεις post για τα ’Aρλεκιν, θύμισε μου να πω κι εγώ my two pennies’ worth για το sex scene στο ‘Women Have Hearts’. Πολλά ναρκωτικά.\n7 QueenElisabeth on Μαρτίου 6, 2009 said:\nLiberated boy, τα αγαπημένα μου παραδείγματα είναι ο αμπάλατος και το σταφύλι το βέρικο. Επίσης αγαπημένο είναι το πιλοζίρι. Αν βρεις τι είναι εκτός context θα σε παραδεχτώ… Thanks for the article, I ‘ll check it out.\nΠράσινη νεράιδα, μην ανησυχείς καλή μου. Γαλλικά, ιταλικά, αρχαία Ελληνικά, Τούρκικα, Αγγλικά, όλα ίδια τα κάνουμε να ακούγονται με το μοναδικό κι ανεπανάληπτο ταλέντο μας στη αφομοίωση.\nΚροτούλα, για τη μοτόρα δεν γνωρίζω… Θα έλεγα motor γιατί Εγγλέζους είχαμε όταν ανακαλύφθηκε. Το «τρενάρω» είναι από τις αγαπημένες μου λέξεις γιατί μου θυμίζει τραίνο. Το ξέρω, είμαι αλλοπρόσαλλη. Ωραίο αυτό με τον μάρτη, δεν το ήξερα!\nΡενάτα, δεν μου υπόσχεσαι ζωή και θαύματα δεν κάνω… Μα αν μου ζητάς λατρεία μου, για σένα να πεθάνω… Αχχχχ… Κι είναι αργά, βράδυ Παρασκευής, όχι καλή ώρα για μεράκλωμα…\nAnonymous, το κουτσιώ το είχα ακούσει πρόσφατα κι είχα ξετρελαθεί. Welcome, ευχαριστώ για το link κι έχω να δηλώσω ότι το «lamnerota» μου φάνηκε εξαιρετικά αστείο.\nlalu, ενδιαφέρον. Μπορεί κάποτε να το ζήσω. Και στο ποστ για τα Άρλεκιν, να περάσεις να τα αφήσεις τα σχόλιά σου, έχω μάθει πολλά από τα σχόλια στο μπλογκ και θέλω να ακούσω τις απόψεις σου. Barbara Cartland δεν έχω διαβάσει, να τη δοκιμάσω ή μπα;


Η Λίζα και (όλοι) οι άλλοι....: Τα στοιχειά της Αθήνας\nΑπόψε θα είμαι ο ξεναγός σας. Μαζί θα ταξιδέψουμε στον κόσμο των σκιών. Φανταστείτε μια -βγαλμένη από film noir- μαυροντυμένη γυναικεία φιγούρα, μ' ένα μαύρο πλατύγυρο καπέλο. Μια femme fatale. Θα είμαι καλύτερη στη δουλειά μου αν με βλέπετε έτσι. Κάτω απ' τη σκιά του καπέλου μου, σας κοιτώ με ένα πολύ έντονο βλέμμα. Η φωνή μου, σαν σειρήνα, σας δένει με τα μάγια της και σας παρασύρει στο ερεβώδες σκοτάδι. Σας περικυκλώνει ο καπνός του τσιγάρου μου. Μη νιώθετε άβολα, είναι όλα μέρος του show.\nΣτα κόκκινα σαν αίμα χείλη μου, ένα αδιόρατο μειδίαμα. Αυτό ίσως θα έπρεπε να σας τρομάζει. Θα προσπαθήσω να σταθώ καλός αφηγητής. Θα σας κάνω και να γελάτε πού και πού. Ή να ακούτε μακάβρια γέλια από το πουθενά.\nΗ περιπέτεια μας ξεκινά με μια εκδρομή στα ελληνικά στοιχειά, στα φαντάσματα της πρωτεύουσας. Νομίζατε ότι είστε ασφαλείς μέσα στο τσιμέντο και τη βοή της μεγαλούπολης; Σκεφτείτε ξανά...\nΤα έχετε συναντήσει, έχετε περάσει από δίπλα τους, ίσως αντιληφθήκατε μια υποψία κίνησης με την άκρη του ματιού σας. Τα βράδια που βαδίζετε στους δρόμους βιαστικά, προσπαθώντας να αποφύγετε τα σύγχρονα θηρία της αστικής ζούγκλας, είναι εκεί. Εκείνοι· οι άλλοι. Αόρατες σκιές καραδοκούν στις σκοτεινές γωνίες. Σημεία όπου η θερμοκρασία πέφτει στιγμιαία κι ένα αδιόρατο άγγιγμα σκορπάει ρίγη σε όλο σας το σώμα. Απόκοσμοι ψίθυροι χαϊδεύουν τα αυτιά σας. Ανάλαφρα βήματα αντηχούν σε δρόμους όπου περπατάτε μόνοι. Είστε, όντως, μόνοι; Υπόλευκα μάτια σας παρακολουθούν μέσα από σπασμένα τζάμια ακατοίκητων κτιρίων. Κουρτίνες ανεμίζουν πίσω από κλειστά παράθυρα. Ποιος άναψε το φως στο εγκαταλελειμμένο σπίτι;\nΟι υπερφυσικές οντότητες της Αθήνας είναι εκεί, στα μέρη όπου έζησαν, καρτερώντας τους περαστικούς που θα παρασύρουν στο δικό τους κόσμο, στον κόσμο των σκιών...\nΑναρτήθηκε από Λίζα στις 1:35 μ.μ.\nΕτικέτες Απίστευτα κι όμως ελληνικά, αραλίκι, εμείς κι ο κόσμος, ιντερνετικά, νύχτα, πες το μου κι αυτό, Halloween